pythainlp/thai-wiki-dataset-v4 huggingface dataset:
ค่างแว่นถิ่นเหนือ

ค่างแว่นถิ่นเหนือ (ชื่อวิทยาศาสตร์: "Trachypithecus phayrei") เป็นค่างชนิดหนึ่ง มีรูปร่างคล้ายกับค่างแว่นถิ่นใต้ ("T. obscurus") ที่อยู่ในสกุลเดียวกัน
มีสีขนที่หลากหลาย ตั้งแต่สีน้ำตาลเข้มไปจนถึงสีเทาเข้ม ในขณะที่บางตัวอาจจะเข้มมากจนดูคล้ายสีสนิม ขนบริเวณหลังและด้านบนลำตัวจะเข้มกว่าสีขนที่อยู่ด้านล่าง สีขนด้านล่างของบางตัวอาจเป็นสรเทาอ่อนหรือขาวขุ่น บริเวณใบหน้าจะมีสีดำหรือสีเทาอมฟ้า มีลักษณะเด่น คือ บริเวณรอบดวงตาและริมฝีปากมีสีน้ำเงินปนขาว แต่สีขาวรอบวงตานั้นบางตัวอาจไม่เป็นรูปวงกลม ในขณะที่บางตัวอาจจะมีริมฝีปากเป็นสีขาวขุ่น มือและเท้าโดยทั่วไปจะเข้มกว่าบริเวณหลัง
มีความยาวลำตัวตั้งแต่หัวจรดโคนหาง 52-62 เซนติเมตร ความยาวหาง 58.5-88 เซนติเมตร น้ำหนักตัวประมาณ 6-9 กิโลกรัม
พบกระจายพันธุ์ในประเทศบังกลาเทศ, ประเทศอินเดีย, ประเทศพม่า, ประเทศจีน, ประเทศไทย, ประเทศลาว และประเทศเวียดนาม ในประเทศไทยพบมากทางภาคเหนือ
มีด้วยกัน 3 ชนิดย่อย คือ
ค่างแว่นถิ่นเหนือมีพฤติกรรมชอบอยู่รวมฝูงกันในป่าที่มีต้นไม้สูง ในบางครั้งอาจลงมาหากินป่าไผ่หรือป่าเสื่อมโทรมที่ผ่านการใช้ประโยชน์จากมนุษย์มาแล้ว มีนิสัยขี้อาย กลัวมนุษย์ บางกลุ่มอาจอาศัยในถ้ำที่เกิดจากชะง่อนผาหินปูน มักพบเห็นบนต้นไม้สูง แต่ในบางครั้งอาจลงมาหากินบนยอดไม้ที่มีความสูงประมาณ 15 เมตร หรืออาจลงมาพื้นดินเพื่อดื่มน้ำตามโป่งหรือตามลำธาร ในช่วงเวบานี้ จะมีสมาชิกอยู่บางตัวที่ทำหน้าที่เสมือนยาม จะร้องเตือนตัวอื่น ๆ ให้รับรู้ จากนั้นจะกระโดดหนีไปในทิศทางเดียวกันทั้งหมด เมื่อกระโดดจากต้นไม้ต้นหนึ่งไปยังต้นหนึ่ง จะกางแขนกางขาให้กว้าง เพื่อเป็นการผ่อนน้ำหนัก
กวางรูซา

กวางรูซา  เป็นสกุลของกวางในสกุล "Rusa" พบกระจายพันธฺุ์ในทางตอนใต้ของทวีปเอเชีย มักจะได้รับการจัดให้อยู่ในสกุล "Cervus" แต่จากการศึกษาทางพันธุกรรมพบว่า สมควรจัดให้อยู่ในสกุลนี้
แบ่งออกได้เป็น 4 ชนิด โดย 3 ชนิดมีการกระจายค่อนข้างแคบในฟิลิปปินส์และอินโดนีเซีย แต่จะมีจำนวนประชากรเพิ่มมากขึ้นทางด้านอินเดียตะวันออกและทางตอนใต้ของจีนและทิศใต้ของหมู่เกาะซุนดา ทั้งหมดกำลังถูกคุกคามจากการสูญเสียถิ่นที่อยู่อาศัยและการล่าสัตว์
กวางเอลก์

กวางเอลก์  เป็นกวางขนาดใหญ่ หัวยาว คอและหางสั้น ขายาว เป็นสัตว์เคี้ยวเอื้อง มีเขาเฉพาะตัวผู้ กวางเอลก์โตเต็มที่เขาจะมีแขนงข้างละประมาณ 10-12 กิ่ง ขนลำตัวหยาบสีน้ำตาล หางสั้น ลำตัวจากปลายปากถึงโคนหางยาวประมาณ 2.5 เมตร หางยาวประมาณ 20 เซนติเมตร สูงช่วงไหล่ประมาณ 1.5 เมตร น้ำหนักตัวประมาณ 250-450 กิโลกรัม มีนิสัยชอบอยู่รวมกันเป็นฝูง หากินอพยพไปเรื่อย ๆ ชอบอยู่ในทุ่งโล่ง ๆ ตัวผู้จะดุเมื่อเขาแก่ขวิดแย่งตัวเมีย ว่ายน้ำเก่ง
ตะวันเดือด

ตะวันเดือด เป็นละครโทรทัศน์ในปี พ.ศ. 2554 ผลิตโดย บริษัท เมตตาและมหานิยม จำกัด บทประพันธ์และบทละครโทรทัศน์โดย ณพุทธ สุศรี กำกับการแสดงโดย อรรถพร ธีมากร นำแสดงโดย ปริญ สุภารัตน์, อุรัสยา เสปอร์บันด์, ธนวรรธน์ วรรธนะภูติ และ ชาลิดา วิจิตรวงศ์ทอง ออกอากาศทางช่อง 3 เอชดี ทุกวันศุกร์เวลา 20.30–22.30 น. เสาร์–อาทิตย์ เวลา 20.15–22.15 น.
ก่อนหน้านี้ "ตะวันเดือด" เคยสร้างเป็นฉบับภาพยนตร์เมื่อปี พ.ศ. 2532 กำกับการแสดงโดย สุรพล อุระชื่น นำแสดงโดย ฉัตรชัย เปล่งพานิช, ไพชญิน เอี่ยมนาค, ศิริพร มารอนนี่, ลักษณ์ อภิชาติ และ ภูมิ พัฒนายุทธ
การผลิต.
"ตะวันเดือด" ผลิตโดยบริษัทเมตตาและมหานิยม จำกัด ของนักแสดง ฉัตรชัย เปล่งพานิช กำกับโดย อรรถพร ธีมากร และประพันธ์บทละครโทรทัศน์โดย ณพุทธ สุศรี มีฉากหลังเป็นคาวบอยตะวันตก ใช้เวลาถ่ายทำนาน 8–9 เดือน ส่วนใหญ่มีการถ่ายทำในจังหวัดสระบุรี เช่น ฟาร์มโคนมไทย-เดนมาร์ก ไร่ลำภูทอง บ่อลูกรังนนท์ศิลา-สองโทน รวมถึงมีการเซ็ตฉากขึ้นมาใหม่เป็นเมืองสมมุตินามว่า ภูพระกาฬ ในไร่ไบคาน อำเภอแก่งคอย ซึ่งใช้เวลาในการสร้างทั้งหมด 5 เดือน และอีกส่วนหนึ่งมีการถ่ายทำในอำเภอวังน้ำเขียว อำเภอพระนครศรีอยุธยา ส่วนการคัดตัวนักแสดงนั้น เกิดจากการทดสอบหน้ากล้องทั้งหมด (casting)
ยานพาหนะที่สำคัญในละครคือ ม้า ซึ่งต้องเตรียมเข้าฉากทุกวันถึง 20 ตัวในหลากหลายสายพันธุ์เช่น ลูกผสมไทย, ควอเตอร์-อาราเบียน เป็นต้น รวมถึงมีการใช้อาวุธเป็นปืนรวม 100 กระบอกทั้งปืนสั้น ปืนยาว ปืนคาวบอย และปืนพกลูเกอร์ นอกจากนี้ยังมีอาวุธอื่น ๆ ที่ใช้ในการประกอบฉาก เช่น มีดสั้น คาตานะ และดาวกระจาย
เพลงประกอบละคร.
คงเดช จาตุรันต์รัศมี เป็นผู้ประพันธ์เพลง "ตะวันเดือด" ซึ่งเป็นเพลงเปิดที่เขาร้องร่วมกับบิ๊ก ธานัท ส่วนเพลงปิดคือเพลง "นาฬิกาตาย" ขับร้องโดยอุรัสยา เสปอร์บันด์ ส่วนเพลงอื่น ๆ ในละครได้แก่เพลง "หีบเล็ก หีบใหญ่" ร้องโดยนครินทร์ กิ่งศักดิ์ และ "นาฬิกาตาย" ร้องโดยบอดี้สแลม
การตอบรับ.
เรตติง.
ในตารางด้านล่าง ตัวเลขสีฟ้า แสดงถึงเรตติงที่ได้รับต่ำที่สุด และ ตัวเลขสีแดง แสดงถึงเรตติงที่ได้รับสูงที่สุด
รายชื่อตอนในอินุยาฉะ (ภาค 1)

ภาคแรกออกอากาศในญี่ปุ่นทาง Animax ระหว่าง 16 ตุลาคม พ.ศ. 2543 ถึง 21 พฤษภาคม พ.ศ. 2544 ผลิดโดย Sunrise และกำกับโดย Masashi Ikeda
ในภาคนี้มีเพลงเปิดหนึ่งเพลง คือ "Change the World" โดย V6 และเพลงปิดสองเพลงคือ "My Will" โดย Dream (ตอน 1-20) และ #เปลี่ยนทาง โดย Do As Infinity (ตอน 21-27)
รายชื่อตอน.
<onlyinclude>
</onlyinclude>
ปัญหาวิถีสั้นสุด

ในทฤษฎีกราฟ ปัญหาวิถีสั้นสุด  เป็นปัญหาที่ต้องการหาวิถีสั้นสุดระหว่างจุดยอด 2 จุดภายในกราฟ กล่าวคือในวิถีสั้นสุดนั้น ผลรวมของน้ำหนักในเส้นเชื่อมแต่ละเส้นรวมกันแล้วน้อยที่สุดในบรรดาวิถีทั้งหมด ตัวอย่างปัญหานี้เช่นการหาวิธีเดินทางจากจุดหนึ่งไปอีกจุดหนึ่งในแผนที่ ในกรณีนี้ จุดยอดแทนด้วยสถานที่ต่าง ๆ ส่วนเส้นเชื่อมแทนด้วยถนนหรือเส้นทาง และน้ำหนักบนเส้นเชื่อมแทนด้วยเวลาในการเดินทางด้วยถนนหรือเส้นทางนั้น ๆ
นิยาม.
ปัญหาวิถีสั้นสุดอาจแตกต่างกันออกไป ตามแต่ประเภทของ กราฟ ที่กำลังจะดำเนินการ เช่น กราฟระบุทิศทาง/กราฟไม่ระบุทิศทาง/กราฟผสม หรือ กราฟถ่วงน้ำหนัก/กราฟไม่ถ่วงน้ำหนัก เป็นต้น วิถีสั้นสุดจากจุดยอด "u" ไป "v" คือวิถีที่มีจุดเริ่มต้นที่ "u" และจบที่ "v" โดยที่ผลรวมของน้ำหนักในวิถีนั้นน้อยที่สุดในบรรดาวิถีทั้งหมดจาก "u" ไป "v" สำหรับกราฟไม่ถ่วงน้ำหนัก นิยามให้วิถีสั้นสุดคือวิถีที่มีเส้นเชื่อมน้อยที่สุด
โดยทั่วไป ปัญหาวิถีสั้นสุดจะกำหนดจุดยอด "u" และ "v" มาให้และให้หาวิถีสั้นสุดระหว่างจุดยอดทั้งคู่ เรียกปัญหานี้ว่า ปัญหาวิถีสั้นสุดแบบคู่เดียว นอกจากนี้ยังมีปัญหาวิถีสั้นสุดอยู่ด้วยกันอีก 3 รูปแบบ คือ
สังเกตว่าปัญหาแต่ละรูปแบบสามารถแก้ได้โดยการแก้ปัญหาวิถีสั้นสุดแบบคู่เดียวหลาย ๆ ครั้ง อย่างไรก็ตาม การแก้ไขปัญหาในแต่ละรูปแบบมีวิธีการที่แตกต่างกันออกไปซึ่งทำให้มีประสิทธิภาพมากกว่าการแก้ปัญหาปัญหาวิถีสั้นสุดแบบคู่เดียวหลาย ๆ ครั้ง
อันที่จริง ณ ปัจจุบัน ยังไม่มีขั้นตอนวิธีใดที่กรณีเลวร้ายสุดสามารถแก้ "ปัญหาวิถีสั้นสุดแบบคู่เดียว" โดยที่มีประสิทธิภาพด้านเวลามากกว่า "ปัญหาวิถีสั้นสุดแบบแหล่งต้นทางเดียว" ได้ ดังนั้นเมื่อต้องการแก้ "ปัญหาวิถีสั้นสุดแบบคู่เดียว" โดยทั่วไปก็จะแก้ "ปัญหาวิถีสั้นสุดแบบแหล่งต้นทางเดียว" จนได้คำตอบที่ต้องการและจบขั้นตอนวิธี อย่างไรก็ตาม สำหรับกราฟพิเศษบางประเภทสามารถแก้ "ปัญหาวิถีสั้นสุดแบบคู่เดียว" โดยการคำนวณล่วงหน้าได้ เช่น กราฟต้นไม้ กราฟเส้นตรง กราฟวัฏจักรเดียว เป็นต้น
ขั้นตอนวิธี.
ขั้นตอนวิธีในการแก้ปัญหาวิถีสั้นสุด จะใช้แนวคิดของการ การคลายเส้นเชื่อม (relaxation) นั่นคือขณะเริ่มต้น คำตอบวิถีสั้นสุดจะยังไม่ถูกต้อง เส้นเชื่อม "e" จะเรียกว่า ตึง (tense) ถ้าสามารถใช้ "e" แล้วทำให้มีวิถีที่น้ำหนักรวมร้อยกว่าคำตอบที่มีอยู่ ดังนั้นขั้นตอนวิธีแก้ปัญหาวิถีสั้นสุดก็จะทำการคลายเส้นเชื่อมที่ตึง นั่นคือใช้เส้นเชื่อมที่ตึงเพื่อให้ได้คำตอบของวิถีสั้นสุดที่ดียิ่งขึ้นเรื่อย ๆ สุดท้ายเมื่อไม่พบเส้นเชื่อมที่ตึงก็แปลว่าวิถีที่ได้เป็นวิถีสั้นสุดแล้ว
ปัญหาวิถีสั้นสุดมองแต่เพียงการไปถึงได้ของจุดยอดต่าง ๆ เท่านั้น ดังนั้น สำหรับกราฟไม่ระบุทิศทางจึงสามารถแปลงเป็นกราฟระบุทิศทางได้ โดยการเปลี่ยนเส้นเชื่อมไม่มีทิศทาง เป็นเส้นเชื่อมมีทิศทาง 2 เส้นที่มีทิศทั้งไปและกลับ
สำหรับกราฟไม่ถ่วงน้ำหนัก จากนิยามที่กำหนดให้วิถีสั้นสุดคือมีจำนวนเส้นเชื่อมในวิถีน้อยที่สุด ดังนั้น จึงอาจกล่าวได้ว่าเส้นเชื่อมทุกเส้นมีความสำคัญเท่ากัน กล่าวคือกราฟไม่ถ่วงน้ำหนักจะเทียบเท่ากับกราฟถ่วงน้ำหนักที่เส้นเชื่อมทุกเส้นมีน้ำหนักเท่ากันและไม่เป็นลบ ตัวอย่างเช่น กราฟถ่วงน้ำหนักหนึ่งหน่วย (unit-weight graph) เป็นต้น
ขั้นตอนวิธีในการแก้ปัญหาที่ได้รับความนิยมและสำคัญมีดังนี้
ขั้นตอนวิธีอื่น ๆ และการนำมาใช้งานในรูปแบบต่าง ๆ อาจหาได้ที่ Cherkassky et al
ปัญหาวิถีสั้นสุดแบบแหล่งต้นทางเดียว.
ปัญหาวิถีสั้นสุดแบบแหล่งต้นทางเดียวเป็นปัญหาที่ต้องการหาวิถีสั้นสุดจากจุดยอด "v" ไปจุดยอดอื่น ๆ ทั้งหมดในกราฟ ได้ต้นไม้วิถีสั้นสุดออกมาเป็นผลลัพธ์
บูรัน

ยานอวกาศบูรัน ("พายุหิมะ") เป็นพาหนะในวงโคจรของสหภาพโซเวียต/รัสเซีย ที่มีการทำงานและการออกแบบคล้ายคลึงกับกระสวยอวกาศของสหรัฐ และพัฒนาโดยหัวหน้านักออกแบบ เกลบ โลซีโน-โลซินสกี  แห่งบริษัทจรวดเอเนร์เกีย  บูรันเป็นพาหนะกระสวยอวกาศจากโครงการบูรันของโซเวียตที่ถูกส่งขึ้นสู่อวกาศก่อนโครงการปิดตัวลง บูรันประสบความสำเร็จในเที่ยวบินไร้คนบังคับครั้งหนึ่งใน ค.ศ. 1988 ก่อนที่โครงการจะถูกยกเลิกใน ค.ศ. 1993 ต่อมาใน ค.ศ. 2002 บูรันถูกทำลายเมื่อโรงจอดที่เก็บยานที่ท่าอวกาศยานบัยโกเงอร์ถล่มลงมา
การปล่อยขึ้นสู่อวกาศ.
การปล่อยบูรันขึ้นสู่วงโคจรครั้งแรกและครั้งเดียวนั้นเกิดขึ้นเมื่อเวลา 3:00 UTC ของวันที่ 15 พฤศจิกายน ค.ศ. 1988 จากท่าอวกาศยานบัยโกเงอร์จุดปล่อยที่ 110/37 มันถูกยกขึ้นสู่วงโคจรอย่างไร้คนบังคับ โดยจรวดเอเนร์เกียที่ได้รับการออกแบบพิเศษ ซึ่งจนถึงปัจจุบันนี้ เป็นจรวดขนาดใหญ่ที่สุดที่ขับเคลื่อนด้วยเชื้อเพลิงเหลว ไม่เหมือนกับกระสวยอวกาศ ซึ่งขับเคลื่อนด้วยบูสเตอร์ของแข็งและเครื่องยนต์เชื้อเพลิงเหลวของตัวกระสวยเอง ซึ่งนำเชื้อเพลิงมาจากถังเชื้อเพลิงขนาดใหญ่ ระบบเอเนร์เกีย-บูรันใช้เฉพาะแรงผลักดันจากจรวดเครื่องยนต์เชื้อเพลิงเหลว RD สี่เครื่อง ซึ่งพัฒนาโดยวาเลนติน กลุชโค นับแต่ต้น บูรันตั้งใจให้ใช้ได้ทั้งในโหมดอัตโนมัติและมีคนบังคับ แม้โครงการจะประสบความล้าช้าหลายปี บูรันเป็นเพียงกระสวยอวกาศเพียงลำเดียวที่เคยประสบความสำเร็จในเที่ยวบินไร้คนบังคับในโหมดอัตโนมัติสมบูรณ์ จนกระทั่งวันที่ 22 เมษายน ค.ศ. 2010 เมื่อกองทัพอากาศสหรัฐปล่อยเครื่องบินอวกาศโบอิง เอ็กซ์-37 ลำดับการปล่อยอัตโนมัติดำเนินไปตามที่กำหนด และจรวดเอเนร์เกียยกยานขึ้นสู่วงโคจรชั่วคราวก่อนที่ส่วนโคจรจะแยกตัวออกตามที่ตั้งโปรแกรมไว้ หลังส่งตัวเองขึ้นสู่วงโคจรชั้นสูงกว่าและเสร็จสิ้นการโคจรรอบโลกสองรอบ เครื่องยนต์ของระบบควบคุมเครื่องยนต์ (ODU) จุดตัวเองอัตโนมัติเพื่อเริ่มกลับเข้าสู่ชั้นบรรยากาศ หลังภารกิจเริ่ม 206 นาที ส่วนโคจรของบูรันลงจอด โดยเสียฉนวนกันความร้อน (thermal tile) ไปเพียง 5 แผ่น จาก 38,000 แผ่นตลอดช่วงการบิน การลงจอดอัตโนมัติเกิดขึ้นที่ลานวิ่งของท่าอวกาศยานบัยโกเงอร์ ที่ซึ่ง แม้จะมีความเร็วลมด้านข้าง 61.2 กิโลเมตรต่อชั่วโมง ยานสามารถลงจอดโดยคลาดเคลื่อนจากจุดเป้าหมายไปด้านข้างเพียง 3 เมตร และด้านยาวเพียง 10 เมตร เที่ยวบินไร้คนบังคับนี้เป็นครั้งแรกที่ยานอวกาศขนาดนี้และความซับซ้อนระดับนี้ ปล่อยขึ้นสู่อวกาศ เสร็จสิ้นการทดสอบในวงโคจร กลับเข้าสู่ชั้นบรรยากาศอีกครั้ง และลงจอดภายใต้การควบคุมอัตโนมัติ
ค็อกเทล

ค็อกเทล  เป็นเครื่องดื่มชนิดหนึ่ง ใช้เหล้าชนิดต่าง ๆ ผสมกัน ใส่น้ำแข็ง แล้วเขย่า และอาจใส่น้ำผลไม้หรือชิ้นผลไม้เพื่อเพิ่มสีหรือรสให้แปลก ๆ ออกไป นิยมดื่มก่อนอาหาร
ประวัติ.
ต้นกำเนิดของเครื่องดื่มค็อกเทลนั้นไม่ปรากฏชัด ส่วนการผสมเครื่องดื่มแบบนี้มีมาแต่สมัยศตวรรษที่ 14 ในประเทศฝรั่งเศส โดยใช้เบียร์ เหล้า น้ำผึ้ง เป็นหลักแล้วจึงนำมาผสมกับเหล้าที่ใส่เครื่องเทศ และมีพัฒนาการไปใช้ ไวน์ เหล้า เครื่องเทศ น้ำตาล น้ำผลไม้ผสมกัน โดยชาวฝรั่งเศสเรียกว่า "ก็อกแตล" 
ประมาณปี พ.ศ. 2318 ถึง พ.ศ. 2326 ทหารฝรั่งเศสเดินทางไปช่วยสหรัฐอเมริกาทำสงครามกับประเทศอังกฤษและทหารฝรั่งเศสได้ผสมเครื่องดื่มแบบนี้ดื่มกันและได้รับความนิยมอย่างรวดเร็วในหมู่ทหารของสหรัฐอเมริกา แม้สงครามจะหยุดลงแล้วความชื่นชอบในเครื่องดื่มชนิดนี้ก็ยังคงอยู่ และแพร่หลายในประเทศสหรัฐอเมริกา ส่วนการเรียกขานชื่อคาดว่าเพี้ยนมาจากคำว่า "ก็อกแตล" ในภาษาฝรั่งเศส
ผลรวมตรวจสอบ

ผลรวมตรวจสอบ  หรือ ผลรวมแฮช  เป็นข้อมูลขนาดคงที่ ที่ถูกคำนวณขึ้นจากกลุ่มข้อมูลดิจิทัลที่ถูกเลือกมาโดยเจตนา โดยมีเพื่อประโยชน์ในการหาข้อผิดพลาดที่อาจเกิดขึ้นได้ระหว่างการรับส่งหรือการจัดเก็บข้อมูล ความสมบูรณ์ของข้อมูลสามารถถูกตรวจสอบภายหลังได้โดยการคำนวณผลรวมตรวจสอบขึ้นใหม่อีกครั้ง และเปรียบเทียบกับผลรวมตรวจสอบที่ถูกบันทึกไว้ก่อนหน้า ถ้าเกิดว่าผลรวมตรวจสอบทั้งสองตรงกัน ก็ค่อนข้างมั่นใจได้ว่าข้อมูลนั้นเหมือนกัน (ไม่มีความแตกต่าง)
วิธีการคำนวณผลรวมตรวจสอบมีหลายรูปแบบ ซึ่งก็ออกแบบมาเพื่อจุดประสงค์แตกต่างกันไป
จิ๊กซอว์ (นักมวยปล้ำ)

จิ๊กซอว์ (16 ธันวาคม ค.ศ. 1983 –) เป็นนักมวยปล้ำอาชีพชาวอเมริกัน ปัจจุบันเข้าร่วมแข่งขันในรายการมวยปล้ำอาชีพของสมาคมจิคาระ และดราก้อนเกทยูเอสเอ ก่อนหน้านี้เขาทำผลงานให้กับคอมแบทโซนเรสต์ลิง, ริงออฟออเนอร์ และฟูลอิมแพ็กโปร
ในวงการมวยปล้ำอาชีพ.
จิ๊กซอว์ได้ฝึกฝนเป็นนักมวยปล้ำอาชีพ ที่จิคาระเรสต์เทิลแฟกทอรี โดยคริส ฮีโร และไมค์ แควกเกนบุช
ดราก้อนเกทยูเอสเอ (ค.ศ. 2009–ปัจจุบัน).
ใน ค.ศ. 2009 จิ๊กซอว์ได้เริ่มปรากฏตัวในสมาคมดราก้อนเกทยูเอสเอ ซึ่งเป็นส่วนเสริมของรายการมวยปล้ำอาชีพญี่ปุ่นที่มีชื่อว่าดราก้อนเกท ที่เป็นรายการแรกซึ่งต้องจ่ายต่อการดูทางหน้าจอ ของรายการเอนเทอร์เดอะดราก้อน ในวันที่ 4 กันยายน จิ๊กซอว์ได้ร่วมทีมกับเดอะโคโลนี (ไฟเยอร์แอนต์ กับโซลเยอร์แอนต์) และไมค์ แควกเกนบุช เพื่อเอาชนะ F.I.S.T. (อิคารัส และแกรน อะคุมา), อาเมซิส และฮาโลวิค ในการแข่งขันแท็กทีมแปดคน ในรายการที่จ่ายต่อการชมทางหน้าจอที่มีชื่อว่าอันทัชเอเบิล วันที่ 6 พฤศจิกายน ค.ศ. 2009 จิ๊กซอว์ และ แควกเกนบุช ได้ร่วมทีมกันอีกครั้ง เพื่อเอาชนะยามาโตะ และแกรน อะคุมา วันที่ 28 พฤศจิกายน ในรายการฟรีดอมไฟต์ เขาเป็นฝ่ายแพ้ให้กับเอ็ดดี คิงสตัน ในการแข่งขันรายการเดี่ยว วันที่ 20 มกราคม ค.ศ. 2010 ในรายการเฟียร์เลส จิ๊กซอว์ และแควกเกนบุช แพ้ให้กับทีมCIMA และซูเปอร์ เครซี ในการแข่งแบบแท็กทีม ในสองการแสดงต่อมา "โอเพนดิอัลติเมทเกท" และ "เมอร์คิวรีไรซิง" ซึ่งจัดขึ้นในวันที่ 26 และ 27 จิ๊กซอว์ และแควกเกนบุช ได้แพ้ต่อเกนคิ โอริกูจิ กับซูซูมุ โยโกสุกะ รวมถึงได้แพ้ต่อเดอะยังบั๊คส์ (แมทท์ และนิค แจ็คสัน) ในการแข่งแบบแท็กทีม
ชีวิตส่วนตัว.
จิ๊กซอว์ยังมีพี่ชายซึ่งเป็นนักมวยปล้ำ โดยใช้ชื่อในการแข่งขันว่าจอลลี โรเจอร์ ซึ่งได้เข้าแข่งขันในจิคาระ ก่อนที่จะอำลาวงการใน ค.ศ. 2005
รถบรรทุก

รถบรรทุก หมายถึง รถที่ใช้บรรทุกสิ่งของ มีหลายขนาด ซึ่งปรกติมีขนาด กำลัง และสัณฐานมาก โดยเฉพาะบรรดาที่ใช้เพื่อการค้า ทั้งอาจประกอบด้วยอุปกรณ์พิเศษด้วย เช่น รถประจญเพลิง และรถโม่คอนกรีต ปัจจุบัน รถบรรทุกส่วนใหญ่ขับเคลื่อนด้วยพลังงานแกโซลีนหรือดีเซล
ประวัติ.
รถบรรทุกคันแรกของโลกได้ผลิตขึ้นโดย Gottlieb Daimler ในปี 1896 โครงสร้างเป็นเหล็ก ล้อทำด้วยไม้ ใช้เครื่องยนต์แบบสองสูบ ขนาดความจุ 1.06 ลิตร ในปีต่อมาก็ได้ทำการติดตั้งเครื่องยนต์ขนาด 2.2 ลิตร ขับเคลื่อนด้วยสายพาน พร้อมกับติดตั้งระบบระบายความร้อนด้วยหม้อน้ำ การพัฒนารถบรรทุกเป็นไปอย่างต่อเนื่อง ในปี 1898 ได้มีการนำรถบรรทุกไปจัดแสดงที่กรุงปารีส ประเทศฝรั่งเศสและได้รับความสนใจอย่างสูง
ในปัจจุบันรถบรรทุกได้พัฒนาการไปมากตั้งแต่รถบรรทุกขนาดเล็กไปจนถึงรถหัวลาก รวมทั้งรถเอนกประสงค์
ประวัติรถบรรทุกในประเทศไทย.
พ.ศ. 2495 รถยนต์โดยสารฮีโน่คันแรกปรากฏโฉมในเมืองไทย
พ.ศ. 2498 องค์การขนส่งสินค้าและพัสดุภัณฑ์ (รสพ.) นำเข้ารถยนต์โดยสารฮีโน่ 3 คัน โดยติดต่อสั่งซื้อโดยตรงจาก บริษัท มิตซุย คัมปะนี
จักรวรรดิมราฐา

จักรวรรดิมราฐา  เป็นจักรวรรดิที่มีอำนาจในช่วง ค.ศ. 1674–1818 โดยมีอาณาเขตครอบคลุมพื้นที่บางส่วนของประเทศอินเดีย บางส่วนของประเทศปากีสถาน และพื้นที่บางส่วนของประเทศบังกลาเทศในปัจจุบัน มีจักรพรรดิองค์แรกคือ จักรพรรดิศิวาจี
นบี

นบี  หมายถึง ผู้เผยพระวจนะในศาสนาอิสลาม คำว่า นบี มาจากคำว่า นับบะอะ หรือ อัมบะอะ แปลว่า แจ้งข่าว ใช้หมายถึงเป็นผู้นำวจนะของพระเจ้ามาประกาศแก่มวลมนุษย์ คำว่านบีในศาสนาอิสลามจึงหมายถึงผู้เผยพระวจนะในศาสนายูดาห์และศาสนาคริสต์
นบีและรอซูล.
คัมภีร์อัลกุรอานไม่ได้ระบุไว้ชัดเจนว่านบีและรอซูลเหมือนหรือต่างกันอย่างไร บางครั้งมีการเรียกรอซูล หรือศาสนทูตว่านบี บางคนจึงสันนิษฐานว่านบีและรอซูลคือตำแหน่งเดียวกัน แต่นักวิชาการอิสลามบางท่านอธิบายว่านบีกับรอซูลต่างกันที่ นบีเป็นผู้ที่รับเทวโองการให้มาปฏิบัติหน้าที่เฉพาะ แต่รอซูลคือผู้ที่อัลลอฮ์แต่งตั้งให้มาสั่งสอนมนุษย์โดยทั่วไป โดยนัยนี้นบีจัดเป็นรอซูลประเภทหนึ่ง
แต่บางตำราก็อธิบายว่านบีคือผู้ที่ได้รับคำสั่งสอนจากอัลลอฮ์ แต่ไม่ได้ทรงอนุญาตให้นำไปเผยแพร่ แต่รอซูลเป็นผู้ที่รับคำสั่งสอนแล้วทรงให้นำไปเผยแพร่ต่อ ผู้ที่เป็นรอซูลจึงต้องเป็นนบีมาก่อน
รายนามบรรดานบีและรอซูล.
ชาวมุสลิมเชื่อว่าอัลลอฮ์ได้ประทานนบีแก่ประชาชนทุกชนชาติ จึงมีนบีอยู่มากมาย นบีมุฮัมมัดกล่าวว่านบีมีอยู่ถึง 124,000 คน โดยนบีมุฮัมมัดเป็นนบีคนสุดท้าย คัมภีร์อัลกุรอานระบุชื่อของนบีไว้ 25 คน บุคคลที่กล่าวไม่เจาะจงมี 3 คน และบุคคลต้องสงสัย 9 คน และนบีที่ถูกกล่าในหะดีษ และเรื่องเล่าชาวอิสรออีลมี 6 คน
นบีที่ปรากฏในหะดีษ และอิสรออีลลิยาต.
เมื่อจะออกชื่อนบีเหล่านี้ ชาวมุสลิมจะขอพรอัลลอฮ์แก่ท่านด้วยการลงท้ายชื่อแต่ละท่านท่านว่า “อะลัยฮิสสลาม” แปลว่า ขอสันติจงมีแด่ท่าน ยกเว้นนบีมุฮัมมัดจงลงท้ายว่า “ศ็อลลัลลอฮุ อะลัยฮิ วะซัลลัม” แปลว่า ขออัลลอฮ์โปรดประทานเมตตาและสันติแก่ท่าน
อากิชิมะ

อากิชิมะ  เป็นนครที่ตั้งอยู่ในส่วนตะวันตกของมหานครโตเกียว ประเทศญี่ปุ่น มีขนาดพื้นที่ทั้งสิ้น 17.33 ตารางกิโลเมตร ในปี พ.ศ. 2553 มีจำนวนประชากร 112,521 คน
ซาเมก

ซาเมก  เป็นอักษรตัวที่ 15 ของอักษรตระกูลเซมิติก ได้แก่ อักษรฟินิเชีย อักษรแอราเมอิก อักษรฮีบรู ס อักษรซีเรียค ܣ และอักษรอาหรับ (ซีน) ใช้แทนเสียงเสียดแทรก ปุ่มเหงือก ไม่ก้อง อักษรฟินิเชียตัวนี้พัฒนาไปเป็นอักษรกรีก Ξ มาจากอักษรคานาอันไนต์ที่มาจากไฮโรกลิฟรูปกระดูก
ภาษาไซเฟ

ภาษาไซเฟ (Zyphe language) หรือภาษาโซเฟย ภาษาโซบเตย มีผู้พูดทั้งหมด 20,000 คน พบในพม่า 17,000 คน (พ.ศ. 2537) ในรัฐชีน พบในอินเดีย 3,000 คน (พ.ศ. 2543) ในตำบลลาเคอ รัฐมิโซรัม จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขากูกี-ชีน-นาคา สาขาย่อยกูกี-ชีน ใกล้เคียงกับภาษาชีนสำเนียงมารา เขียนด้วยอักษรละติน ผู้พูดภาษานี้จะพูดภาษาชีนสำเนียงฮากา ภาษาไมโซ หรือภาษาชีนสำเนียงมาราได้ ขึ้นกับบริเวณที่อยู่อาศัย มีผู้พูดภาษานี้ในพม่าบางส่วนอพยพไปทำงานในมาเลเซีย
ภาษาไจ้หว่า

ภาษาไจ้หว่า (""; Tsaiwa, Tsaiva, 载瓦; พม่า: ဇိုင်ဝါး/အဇီး) หรือภาษาซิ มีผู้พูดทั้งหมด 110,000 คน โดยเป็นผู้ที่พูดได้ภาษาเดียวถึง 20,000 คน พบในจีน 80,000 คน (พ.ศ. 2542) ในเขตปกครองตนเองไทใต้คง-จิ่งเผาะ มณฑลยูนนาน พบในพม่า 30,000 คน (พ.ศ. 2540) ในรัฐกะชีนและรัฐชาน จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขาพม่า-โลโล สาขาย่อยพม่า ผู้พูดภาษานี้จะพูดภาษาจีนกลาง ภาษาหลี่ซู ภาษาไป๋ได้ บางส่วนจะพูดภาษาลาชิ ภาษามรูหรือภาษาจิ่งเผาะได้ ผู้พูดภาษาอื่นที่อยู่ใกล้เคียง จะพูดภาษาไจ้หว่าได้ด้วย ในจีนได้มีการอนุรักษ์ภาษานี้ แม้ว่าเยาวชนจะใช้ภาษานี้น้อยลง เขียนด้วยอักษรละตินที่ประดิษฐ์ขึ้นเมื่อ พ.ศ. 2500 เรียงประโยคแบบประธาน-กรรม-กริยา มีเสียงวรรณยุกต์ 3 เสียง
ดวงดาว มิกะ

ดวงดาว มิกะ  เกิดวันที่ 1 ธันวาคม ค.ศ. 1985 เป็นทั้งนักมวยไทย และคิกบ็อกซิงชาวญี่ปุ่น ชื่อจริงของเธอคือ นะงะอิ มิกะ (長井 未果) เธอเกิดที่จังหวัดกุมมะ และอยู่ในสังกัดค่ายมวยกุมมะไวล์ดซีซาร์ ทั้งนี้ ในวันที่ 8 กรกฎาคม ค.ศ. 2012 ได้มีแผนจะให้เธอเข้าร่วมแข่งขันในรายการ "เจ-เกิร์ล 2012 แพลตตินัมอินเดอะริงเธิร์ด"
โดยชื่อที่เธอใช้ในการแข่งขันคือ ดวงดาว มิกะ ซึ่งคำว่า ดวงดาว มีความหมายถึง "ดาว" ในภาษาไทย
ประวัติ.
วันที่ 1 กรกฎาคม ค.ศ. 2007 เธอได้เข้าร่วมแข่งขันครั้งแรกในรายการ เจ-เกิลส์ (เทศกาลทานาบาตะ) โดยมีคู่ชกคือทาจิมะ ฮารุ ซึ่งเธอเป็นฝ่ายแพ้คะแนน และใช้ชื่อในการแข่งขันครั้งนี้คือ "นะกะอิ มิฮาเตะ"
วันที่ 4 พฤศจิกายน ค.ศ. 2007 เธอได้เข้าร่วมแข่งขันรายการ เจ-เกิลส์ (เทศกาลคาเซบานะ) โดยได้พบกับเรนะ คุโบตะ และดวงดาวเป็นฝ่ายแพ้คะแนน จากการแข่งขันในครั้งนี้ เธอใช้ชื่อ "ดวงดาว มิกะ" ในการแข่งขัน
เธอยังได้รับชัยชนะในหลายเกมการแข่งขัน ในรุ่นมินิฟลายเวทและแบนตั้มเวท แต่ไม่ได้ผลตอบรับที่ดีเท่าใดนัก
วันที่ 21 มิถุนายน ค.ศ. 2009 ได้มีการแข่งขันจัดขึ้นที่ดิฟเฟอร์อาริอาเกะอารีนา ในกรุงโตเกียว กับรายการ "เอ็ม-วัน แฟร์เท็กซ์ เบียร์สิงห์มวยไทยชาเลนจ์ 2009 ยอดนักสู้ Vol.2" ในรุ่นฟลายเวทหญิงของเอ็ม-วัน โดยดวงดาวได้พบกับโอกาดะ อาสึโกะ ซึ่งดวงดาวเป็นฝ่ายชนะคะแนน 2-0
6 มิถุนายน ค.ศ. 2010 เธอได้เข้าแข่งขันชู้ตบ็อกซิ่งเป็นครั้งแรก โดยได้พบกับเรนะ คุโบตะ จากการโจมตีเข้าเป้า 2 ครั้ง ส่งผลให้ดวงดาวเป็นฝ่ายแพ้คะแนน 0-3
การแทรกสัญญาณข้าม

การแทรกสัญญาณข้าม หรือ สัญญาณแทรกข้าม  หมายถึงสัญญาณไฟฟ้าข้ามไปรบกวนกัน เป็นปรากฏการณ์ที่เกิดขึ้นได้ในการส่งสัญญาณในขณะที่สัญญาณเดินทางไปในสื่อสายทองแดงด้วยความเร็วสูง ปรากฏการณ์นี้มักพบได้เมื่อสื่อที่ใช้ในการส่งสัญญาณเป็นสายทองแดงตั้งแต่สองคู่ขึ้นไป เช่น โทรศัพท์ ซึ่งมีสายทองแดงมัดรวมกันเป็นคู่ นอกจากนี้ปรากฏการณ์นี้ยังสามารถเกิดจากสนามแม่เหล็กภายในสายทองแดงเองขณะกำลังส่งสัญญาณ ทำให้เกิดสัญญาณเสียงข้ามไปยังคู่สนทนาคู่อื่นได้แม้ว่าจะมีการหุ้มแผ่นโลหะไว้เพื่อป้องกันสัญญาณรบกวนแล้วก็ตาม. การลดปัญหาการแทรกสัญญาณข้าม จะใช้เทคนิคการตีเกลียวกันภายในคู่กรณีที่มีสายเพียงหนึ่งคู่และการตีเกลี่ยวกันระหว่างคู่ในกรณีที่มีมากกว่าหนึ่งคู่สาย เพื่อการแทรกสัญญาณข้าม
เยื่อหุ้มสมองกับสมองอักเสบ

เยื่อหุ้มสมองกับสมองอักเสบ  คือภาวะซึ่งมีการอักเสบของทั้งสมอง (สมองอักเสบ) และเยื่อหุ้มสมอง (เยื่อหุ้มสมองอักเสบ) พร้อมๆ กัน
สาเหตุ.
อาจเกิดจากการติดเชื้อไม่ว่าจะเป็นโปรโตซัว ไวรัส หรือแบคทีเรีย หรือสาเหตุอื่นๆ
สมองอักเสบ

สมองอักเสบ  เป็นภาวะซึ่งมีการอักเสบเฉียบพลันของสมอง หากเกิดร่วมกับเยื่อหุ้มสมองอักเสบเรียกว่าเยื่อหุ้มสมองและสมองอักเสบ อาการที่พบได้เช่นปวดศีรษะ ไข้ สับสน ซึม และอ่อนเพลีย หากเป็นมากอาจมีอาการรุนแรง เช่น ชัก สั่น ประสาทหลอน ความจำเสื่อม เป็นต้น
สาเหตุ.
เชื้อไวรัส.
สมองอักเสบจากไวรัสอาจเกิดจากการติดเชื้อโดยตรงจากการติดเชื้อเฉียบพลัน หรือเป็นผลตามภายหลังจากการติดเชื้อแฝงก็ได้ ไวรัสที่ทำให้เกิดสมองอักเสบเฉียบพลันจากไวรัสที่พบบ่อยคือ ไวรัสพิษสุนัขบ้า เฮอร์ปีส์ โปลิโอ หัด และไวรัสเจซี สาเหตุอื่นเช่นการติดเชื้อไวรัสในกลุ่มฟลาวิไวรัส เช่น ไวรัสไข้สมองอักเสบญี่ปุ่น ไวรัสสมองอักเสบเซนต์หลุยส์ ไวรัสเวสต์ไนล์ หรือไวรัสในกลุ่มโทกาไวรัส เช่น ไวรัสสมองอักเสบในม้าชนิดตะวันออก ไวรัสสมองอักเสบในม้าชนิดตะวันตก หรือไวรัสสมองอักเสบในม้าชนิดเวเนซุเอลา นอกจากนี้ไวรัสในกลุ่มเฮนิพาไวรัส เฮนดราไวรัส และนิพาห์ไวรัส ก็สามารถทำให้เกิดสมองอักเสบจากไวรัสได้
สมองอักเสบจากเริม

สมองอักเสบจากเริม  เป็นโรคสมองอักเสบอย่างหนึ่ง เกิดจากการติดเชื้อไวรัสเฮอร์ปีส์ซิมเพล็กซ์ ซึ่งเป็นการติดเชื้อในระบบประสาทกลางอย่างหนึ่งที่พบได้น้อยมากแต่มีอาการรุนแรง
ศูนย์เทคโนโลยีโลหะและวัสดุแห่งชาติ

ศูนย์เทคโนโลยีโลหะและวัสดุแห่งชาติ (เอ็มเทค) จัดตั้งขึ้นตามมติคณะรัฐมนตรี เมื่อวันที่ 16 กันยายน 2529 เพื่อเป็นหน่วยงานเฉพาะทางที่สนับสนุนการวิจัยและพัฒนาเทคโนโลยีทางด้านโลหะและวัสดุ ต่อมาเมื่อวันที่ 29 ธันวาคม 2534 ได้เข้าร่วมเป็นส่วนหนึ่งของสำนักงานพัฒนาวิทยาศาสตร์และเทคโนโลยีแห่งชาติ (สวทช.) กระทรวงวิทยาศาสตร์ เทคโนโลยีและการพลังงาน (ชื่อในขณะนั้น)
ลิขิตเสน่หา

ลิขิตเสน่หา เป็นละครโทรทัศน์ จากบทโทรทัศน์และบทประพันธ์ของ พลอยชื่น-รื่นสราญ กำกับการแสดงโดย วรวิทย์ ศรีสุภาพ ผลิตโดย สมจริง ศรีสุภาพ ดำเนินงานโดย บริษัท กู๊ด ฟิลลิ่ง จำกัด และเป็นละครที่สะท้อนปัญหาของสังคมได้เป็นอย่างดี ออกอากาศ ทุกวันพุธ-วันพฤหัสบดี เวลา 20.30 น.ทางช่อง 3 โดยออกอากาศตอนแรกเมื่อ วันพุธที่ 26 ตุลาคม พ.ศ. 2554 และ ออกอากาศตอนสุดท้าย เมื่อ วันพฤหัสบดี ที่ 29 ธันวาคม พ.ศ. 2554
เรื่องย่อ.
ข้าวตูและไข่ตุ๋นเป็นเด็กมีปัญหา แต่ฟ้านำให้ครอบครัวของข้าวตูและไข่ตุ๋นได้มาเจอ แต่พอทะเลาะกันไปเรื่อย ๆ ทั้งสองครอบครัวก็เริ่มรักกัน แม้จะมีอุปสรรค แต่สองครอบครัวก็เข้าใจ วันหนึ่ง ณนนท์พบว่าเขาหลงรักยี่หวาเข้าแล้ว สุดยอดก็หลงรักยาหยี แต่ณนนท์และสุดยอดจะทำอย่างไร ที่จะทำให้ได้หัวใจของยี่หวากับยาหยีมาครอบครอง
ดาเรกะโนะทาเมนิ-ว็อตแคนไอดูฟอร์ซัมวัน?-

ดาเรกะโนะทาเมนิ-ว็อตแคนไอดูฟอร์ซัมวัน?- (誰かのために -What can I do for someone?- <配信限定チャリティソング>) เป็นดิจิทัลซิงเกิลของ AKB48 ออกจำหน่ายวันที่ 1 เมษายน พ.ศ. 2554 และออกจำหน่ายแบบวิดีโอคลิปในวันที่ 6 เมษายน พ.ศ. 2554 โดยจำกัดระยะเวลาจนถึงสิ้นเดือนเมษายน
ข้อมูลเพลง.
เพลงนี้ดิจิทัลดาวน์โหลดผ่านทาง Chaku Uta, Chaku Uta Full, Chaku Uta Full Plus ของทาง RecoChoku และผ่านทาง PC ดาวน์โหลดไซต์ ทาง iTunes Store และ mora
ซิงเกิลก่อนหน้านี้คือ Sakura no Ki ni Narou และซิงเกิลต่อไปคือ Everyday, Katyusha ซึ่งจะนับเป็นซิงเกิลที่ 21, แต่ซิงเกิลนี้จะแตกต่างจากดิจิทัลซิงเกิล Baby! Baby! Baby! ซึ่งจะไม่มีการนับลำดับซิงเกิลที่ซิงเกิลนี้
ทางแยกต่างระดับรัชวิภา

ทางแยกต่างระดับรัชวิภา เป็นชุมทางต่างระดับจุดตัดของถนนวิภาวดีรังสิต ทางยกระดับอุตราภิมุข ถนนรัชดาภิเษก และถนนกำแพงเพชร 2 ในพื้นที่แขวงลาดยาวและแขวงจตุจักร เขตจตุจักร กรุงเทพมหานคร 
ประวัติ.
ทางแยกต่างระดับรัชวิภาเริ่มก่อสร้างตั้งแต่ประมาณปี พ.ศ. 2530 เพื่อเชื่อมถนนรัชดาภิเษกส่วนสุดท้าย (วงศ์สว่าง - วิภาวดีรังสิต) แต่ติดปัญหาเนื่องจากการเวนคืนที่ดินในพื้นที่ก่อสร้าง ทำให้การก่อสร้างเป็นไปด้วยความล่าช้า จนกระทั่งการก่อสร้างแล้วเสร็จในปี พ.ศ. 2536
โครงการในอนาคต.
ในอนาคตจะมีการก่อสร้างทางพิเศษประจิมรัถยา ส่วนต่อขยายยกระดับเหนือถนนกำแพงเพชร 2 มาเชื่อมกับทางยกระดับอุตราภิมุขที่ทางแยกต่างระดับรัชวิภาแห่งนี้ เพื่อเพิ่มความสะดวกแก่ผู้ที่ต้องการจะสัญจรไปยังท่าอากาศยานดอนเมือง และสถานีกลางกรุงเทพอภิวัฒน์
มารีโอ มอนตี

มารีโอ มอนตี (เกิด 19 มีนาคม ค.ศ. 1943) อดีตนายกรัฐมนตรีอิตาลีและรัฐมนตรีว่าการกระทรวงเศรษฐกิจและการคลัง เขาเป็นนักเศรษฐศาสตร์และวุฒิสมาชิกตลอดชีวิต เขาเป็นกรรมาธิการยุโรปตั้งแต่ ค.ศ. 1995 ถึง 2004 โดยรับผิดชอบต่อตลาดและบริการภายใน, ภาษีศุลกากรและการเก็บภาษีตั้งแต่ ค.ศ. 1995 ถึง 1999 จากนั้นเป็นกรรมาธิการส่งเสริมการแข่งขันตั้งแต่ ค.ศ. 1999 ถึง 2004 เขายังเป็นอธิการบดีของมหาวิทยาลัยบอกโกนี เขาได้รับแต่งตั้งเป็นวุฒิสมาชิกตลอดชีวิตในวุฒิสภาอิตาลีเมื่อวันที่ 9 พฤศจิกายน ค.ศ. 2011 และไม่นานหลังจากนั้น ได้รับเชิญจากประธานาธิบดีนาโปลีตาโนให้นำรัฐบาลใหม่ในอิตาลีหลังซิลวีโอ แบร์ลุสโกนีลาออก
ลูกัส ปาปาดีโมส

ลูกัส ปาปาดีโมส (เกิด 11 ตุลาคม ค.ศ. 1947) เป็นนักเศรษฐศาสตร์ชาวกรีกที่ดำรงตำแหน่งนายกรัฐมนตรีกรีซตั้งแต่วันที่ 11 พฤศจิกายน ค.ศ. 2011
ก่อนหน้านี้ เขาเคยเป็นผู้ว่าการธนาคารแห่งประเทศกรีซตั้งแต่ ค.ศ. 1994 ถึง 2002 และรองประธานธนาคารกลางยุโรปตั้งแต่ ค.ศ. 2002 ถึง 2010 เขายังเป็นศาสตราจารย์อาคันตุกะด้านนโยบายสาธารณะที่วิทยาลัยการปกครองเคนเนดีที่มหาวิทยาลัยฮาร์วาร์ด และเป็นนักวิชาการอาวุโสที่ศูนย์ศึกษาเศรษฐศาสตร์ที่มหาวิทยาลัยแฟรงเฟิร์ต
รายชื่อผลงานของเอเคบีโฟร์ตีเอต

ผลงานของ AKB48 ประกอบด้วยสตูดิโออัลบั้ม 8 ชุด คอนเสิร์ตอัลบั้ม 32 ชุด มิวสิกวีดีโอ 107 เพลง ซิงเกิล 70 ชุด และเพลงประกอบภาพยนตร์ 5 เพลง
อัลบั้ม.
สเตจอัลบั้ม.
ฉบับสตูดิโอเรกคอร์ดดิงส์.
เมื่อช่วงต้นปี 2013 AKB48 ได้ปล่อยสเตจอัลบั้มในฉบับสตูดิโอเรกคอร์ดดิงส์ออกมา ซึ่งเป็นการรวบรวมเซ็ตลิสต์ของการแสดงทั้ง 20 ชุด ประกอบด้วยสเตจอัลบั้ม 8 ชุดและเพลงพิเศษที่ยังไม่ได้ปล่อยออกมาก่อนหน้านี้
 The main casts were Yūko Ōshima, Sayaka Akimoto, Haruna Kojima, and Atsuko Maeda. The AKB48 group themselves were shown at a scene containing a live concert.
 First time on Music station; performed "Skirt, Hirari".
 AKB48 (members back then) appeared as a group, as themselves.
 All 4 members of "Honegumi from AKB48" (Tomomi Itano, Manami Oku, Erena Ono, and Kayano Masuyama) appeared.
 Few members appeared on the radio, differing every week.
 Section of the show called "HashiraNIGHT with AKB48"
 All AKB48 Team K members appear; former member Ayumi Orii as a star.
เบนิกโน อากีโนที่ 3

เบนิกโน ซีเมออน อากีโนที่ 3 (ชื่อเกิด เบนิกโน ซีเมออน โกฮวงโก อากีโนที่ 3; 8 กุมภาพันธ์ ค.ศ. 1960 - 24 มิถุนายน ค.ศ. 2021) หรือรู้จักกันในฉายา นอยนอย อากีโน  และในภาษาพูดว่า ปินอย  เป็นนักการเมืองชาวฟิลิปปินส์ที่ดำรงตำแหน่งประธานาธิบดีฟิลิปปินส์คนที่ 15 ใน ค.ศ. 2010 ถึง 2016 โดยเป็นลูกชายของเบนิกโน อากีโน จูเนียร์ นักการเมืองที่ถูกลอบสังหาร กับคอราซอน อากีโน ประธานาธิบดีฟิลิปปินส์คนที่ 11 เขาเป็นนักการเมืองรุ่นที่ 4 ในตระกูลอากีโนจากจังหวัดตาร์ลัก
ชีวิตช่วงต้นและการศึกษา.
ชื่อเกิดของนอยนอย อากีโนคือ เบนิกโน ซีเมออน โกฮวงโก อากีโนที่ 3 เขาเกิดในวันที่ 8 กุมภาพันธ์ ค.ศ. 1960 ที่โรงพยาบาลมหาวิทยาลัยฟาร์อีสเทิร์นใน Sampaloc มะนิลา โดยเป็นลูกคนที่ 3 จากทั้ง 5 คนของเบนิกโน อากีโน จูเนียร์ที่ขณะนั้นดำรงตำแหน่งรองผู้ว่าราชการจังหวัดตาร์ลัก กับคอราซอน โกฮวงโก ลูกสาวของ José Cojuangco เบนิกโนมีพี่/น้องสาว 4 คน คือ: Maria Elena, Aurora Corazon, Victoria Elisa และนักแสดงสาว Kristina Bernadette เขาเข้าเรียนชั้นประถมศึกษา มัธยมศึกษา และวิทยาลัยที่ Ateneo de Manila University ในเกซอนซิตี
อากีโนได้รับปริญญาตรีศิลปศาสตรบัณฑิต (สาขาเศรษฐศาสตร์) จาก Ateneo ใน ค.ศ. 1981 อดีตประธานาธิบดี กลอเรีย มาคาปากัล-อาร์โรโย ที่ดำรงตำแหน่งก่อนหน้าตัวเขา เคยเป็นศาสตราจารย์คนหนึ่งของเขาที่มหาวิทยาลัยด้วย
ในเดือนกันยายน ค.ศ. 1972 พ่อของเขา วุฒิสมาชิก และผู้นำฝ่ายค้านคนสำคัญต่อประธานาธิบดี เฟอร์ดินานด์ มาร์กอส ถูกจับกุมฐานล้มล้างการปกครอง จากนั้นในเดือนสิงหาคม ค.ศ. 1973 พ่อของอากีโนถูกนำตัวไปที่ศาลทหารใน Fort Bonifacio
ชีวิตส่วนตัว.
อากีโนไม่ได้แต่งงาน ทำให้เขาเป็นประธานาธิบดีฟลิปปินส์โสดคนแรก อากีโนเคยมีความสัมพันธ์กับ Shalani Soledad สมาชิกสภานคร Valenzuela กีบหลานสาวอดีตวุฒิสมาชิก Francisco Tatad ในเดือนพฤศจิกายน ค.ศ. 2010 อากีโนยืนยันว่าเขากับ Soledad ยุติความสัมพันธ์กันแล้ว ก่อนหน้านั้น เขขาเคยออกเดทกับ Korina Sanchez, Bernadette Sembrano, และ Liz Uy อากีโนกล่าวอย่างเปิดเผยว่าตนชอบสตรีที่อายุน้อยกว่า เพราะต้องการมีลูก
ถึงแก่อสัญกรรม.
ในชั่วโมงต้นของวันที่ 24 มิถุนายน ค.ศ. 2021 แม่บ้านพบตัวอากีโนนอนหมดสติบนเก้าอี้เอนกายที่บ้านในเวสต์ไทรแองเกิล เกซอนซิตี จากนั้นจึงนำตัวไปยังแคปิตอลเมดิคอลเซ็นเตอร์ใน Diliman ทันที โดยมีประกาศว่าเขาเสียชีวิตในเวลา 6:30 น. (เวลามาตรฐานฟิลิปปินส์) ของวันนั้น โดยมีการระบุสาเหตุการเสียชีวิตว่ามาจากโรคไต รองจากโรคเบาหวาน
ไรอัน บาเบิล

ไรอัน กูโน บาเบิล (เกิด 19 ธันวาคม ค.ศ. 1986) เป็นนักฟุตบอลชาวดัตช์ ปัจจุบันเล่นในตำแหน่งปีก ให้กับกาลาทาซาไร และทีมชาติเนเธอร์แลนด์
บาเบิลเริ่มอาชีพนักฟุตบอลกับเอเอฟซีอาแจ็กซ์กับทีมเยาวชนจนเลื่อนมาอยู่ทีมชุดใหญ่ เล่นได้อยู่ 3 ฤดูกาลจึงย้ายมาอยู่กับลิเวอร์พูลกลางปี ค.ศ. 2007 ซึ่งก็ไม่ได้ลงเป็นทีมชุดใหญ่เท่าไรนัก จากนั้นย้ายไปอยู่กับเทเอสเก 1899 ฮอฟเฟนไฮม์ ในเดือนมกราคม ค.ศ. 2011 บาเบิลเริ่มเล่นให้กับทีมชาติเนเธอร์แลนด์ ตั้งแต่ปี ค.ศ. 2005 และเป็นตัวแทนทีมชาติเยาวชนในทุกระดับอายุ เขาได้ลงแข่งในฟุตบอลโลก 2 ครั้ง ในปี 2006 และ 2010 โดยครั้งหลังเข้าสู่รองชิงชนะเลิศ
โรงเรียนเทพศิรินทร์พุแค สระบุรี

โรงเรียนเทพศิรินทร์พุแค สระบุรี เป็นโรงเรียนรัฐบาลประเภทโรงเรียนมัธยมศึกษาขนาดใหญ่ ในสังกัดสำนักงานเขตพื้นที่การศึกษามัธยมศึกษาสระบุรี สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่บริเวณตำบลพุแค อำเภอเฉลิมพระเกียรติ จังหวัดสระบุรี เปิดสอนในระดับชั้นมัธยมศึกษาตอนต้นและตอนปลายแบบสหศึกษา และเป็นโรงเรียนในกลุ่มโรงเรียนเทพศิรินทร์
ประวัติ.
โรงเรียนเทพศิรินทร์พุแค สระบุรี ก่อตั้งโดยนายสละ หนูเงิน อดีตสมาชิกสภานิติบัญญัติแห่งชาติและสมาชิกสภาผู้แทนราษฎรจังหวัดสระบุรี ร่วมกับประชาชนในตำบลพุแคและตำบลใกล้เคียงเพื่อขยายการศึกษาในระดับชั้นมัธยมศึกษาให้กับชุมชน ซึ่งกระทรวงศึกษาธิการได้อนุมัติจัดตั้งโรงเรียนเมื่อวันที่ 20 เมษายน พ.ศ. 2519 ใช้ชื่อว่า โรงเรียนพุแควิทยา เปิดสอนในระดับชั้นมัธยมศึกษาต้อนต้นและหลักสูตรวิชาชีพ โดยใน 2 ปีแรกได้ใช้โรงเรียนหน้าพระลาน "พิบูลสงเคราะห์" ตำบลหน้าพระลาน อำเภอเมืองสระบุรี จังหวัดสระบุรี (ปัจจุบันอยู่ในอำเภอเฉลิมพระเกียรติ) เป็นสถานที่เรียนชั่วคราว 
ต่อมาได้รับการบริจาคที่ดินบริเวณป่าพระพุทธบาท-พุแค ใกล้สามแยกสวนพฤกษาศาสตร์ พุแค ตำบลพุแค อำเภอเมืองสระบุรี (ปัจจุบันอยู่ในอำเภอเฉลิมพระเกียรติ) จำนวน 50 ไร่ จากกรมป่าไม้ กระทรวงเกษตรและสหกรณ์ เมื่อปี พ.ศ. 2521 และได้รับการก่อสร้างอาคารเรียนจากประชาชนในตำบลพุแคและตำบลใกล้เคียงจำนวนหนึ่งหลัง (ปัจจุบันคืออาคารประชานุเคราะห์) และในปีเดียวกัน โรงเรียนพุแควิทยาได้ย้ายไปยังที่ตั้งปัจจุบัน โดยเริ่มทำการเรียนการสอนเมื่อวันที่ 22 พฤษภาคม พ.ศ. 2521 
ต่อมาวันที่ 9 มิถุนายน พ.ศ. 2546 โรงเรียนพุแควิทยาได้เข้าร่วมในกลุ่มโรงเรียนเทพศิรินทร์ และเปลี่ยนชื่อเป็น โรงเรียนเทพศิรินทร์ พุแค และเมื่อวันที่ 30 ธันวาคม พ.ศ. 2563 สำนักงานเขตพื้นที่การศึกษามัธยมศึกษา เขต 4 ได้ประกาศเปลี่ยนชื่อเป็น โรงเรียนเทพศิรินทร์พุแค สระบุรี ตามมติเห็นชอบและอนุมัติของคณะกรรมการศึกษาธิการจังหวัดสระบุรี ในคราวประชุมครั้งที่ 14/2563 เมื่อวันที่ 23 ธันวาคม พ.ศ. 2563
มาลัยเพชร ศศิประภา

มาลัยเพชร ศศิประภา มีชื่อจริงคือ มงคล วิวาห์สุข เป็นนักมวยไทยชาวไทย ที่บางครั้งเข้าร่วมแข่งในศิลปะการต่อสู้แบบผสม เขาเป็นอดีตแชมป์เวทีมวยราชดำเนิน ปัจจุบันอาศัยอยู่ที่แคลิฟอร์เนียตอนใต้
ประวัติ.
มาลัยเพชรเริ่มฝึกมวยไทยตั้งแต่อายุ 8 ปี เขาเป็นที่รู้จักกันในด้านการเตะทำลายล้าง รวมถึงการกอดรัดกับการต่อสู้ในอีลิท XC เป็นส่วนใหญ่ในการต่อสู้แบบผสม ปัจจุบันมาลัยเพชรว่างเว้นจากการต่อสู้แบบผสมโดยหันมาให้ความสำคัญต่อมวยไทยแทน นอกจากนี้ ภาพยนตร์ชีวประวัติที่อิงชีวิตของเขาเรื่อง "Legendary" ได้เปิดตัวในช่วงปลาย ค.ศ. 2009 ด้วยเช่นกัน
อโศก (อัลบั้มเพลง)

อโศก  เป็น สตูดิโออัลบั้ม ชุดที่ 3 ของ ธนกฤต พานิชวิทย์ (ว่าน AF2) ซึ่งเป็นอัลบั้มเดี่ยวอัลบั้มแรก หลังจากธนกฤตย้ายสังกัดมาอยู่กับ จีเอ็มเอ็ม แกรมมี่ ซึ่งชื่ออัลบั้ม "อโศก" มีความหมายคือ โศก หมายถึง เศร้า หากเติมคำว่า อ กลายเป็น อโศก ก็จะหมายถึง ไม่มีความเศร้า มีแต่ความสุข
ซึ่งอัลบั้มนี้มีซิงเกิ้ลแรกคือเพลง "หอมปากหอมคอ" ซึ่งปล่อยออกมาในวันที่ 18 กรกฎาคม 2554 ต่อด้วยซิงเกิ้ลที่สองกับเพลง "นาที" โดยอัลบั้ม "อโศก" ออกวางจำหน่ายเมื่อวันที่ 30 พฤศจิกายน พ.ศ. 2554
โรงเรียนอ่าวลึกประชาสรรค์

โรงเรียนอ่าวลึกประชาสรรค์  เป็นโรงเรียนระดับมัธยมศึกษา ตั้งอยู่เลขที่ 2 หมู่ที่ 7 ถนนเพชรเกษม ตำบลอ่าวลึกใต้ อำเภออ่าวลึก จังหวัดกระบี่ เปิดทำการเรียนการสอนตั้งแต่ พ.ศ. 2512
ประวัติ.
ในปี พ.ศ. 2510 นายวุฒิ เลาหบรรจง ศึกษาธิการอำเภอในขณะนั้น ได้ร่วมกับนายอำเภอ ข้าราชการ พร้อมทั้งประชาชนเสนอจัดตั้งโรงเรียนและได้รับการอนุมัติจากกระทรวงศึกษาธิการพร้อมทั้งงบประมาณ ในปีต่อมา เปิดทำการเรียนการสอนครั้งแรกเมื่อวันที่ 19 พฤษภาคม พ.ศ. 2512 ในครั้งนั้นมีนักเรียนทั้งสิ้น 55 คน และยังไม่มีอาคารเรียน จึงต้องอาศัยอาคารเรียนของโรงเรียนอ่าวลึก ระหว่างรอการก่อสร้างอาคารเรียน โดยมีนายดวล ดำดี ทำหน้าที่เป็นครูใหญ่ และย้ายไปยังสถานที่ตั้งปัจจุบันของโรงเรียนในเดือนกรกฎาคม ปีเดียวกันซึ่งทำการเรียนการสอนเฉพาะในระดับมัธยมศึกษาตอนต้น จนกระทั่งพ.ศ. 2521 ได้รับการอนุมัติจากกรมสามัญศึกษาให้เปิดการเรียนการสอนในระดับมัธยมศึกษาตอนปลาย
โรงเรียนอ่าวลึกประชาสรรค์ ได้เข้าร่วมเป็นเครือข่ายทางวัฒนธรรม กับสำนักงานวัฒนธรรมจังหวัดกระบี่ ซึ่งทำหน้าที่ส่งเสริมและสนับสนุนกิจกรรมทางด้านการศึกษา ศาสนา ศิลปะ วัฒนธรรม นอกจากนี้โรงเรียนอ่าวลึกประชาสรรค์ยังถูกใช้เป็นศูนย์วัฒนธรรมของอำเภออ่าวลึก
คณะผู้บริหารโรงเรียนอ่าวลึกประชาสรรค์.
โรงเรียนอ่าวลึกประชาสรรค์มีคณะผู้บริหารดังนี้ 
กิจกรรมเด่น.
ชงโคเกมส์ เป็นกิจกรรมกีฬาสีภายในโรงเรียนอ่าวลึกประชาสรรค์ ซึ่งจัดขึ้นเป็นประจำ ในช่วงเดือนกรกฎาคมของทุกปี โดยมีวัตถุประสงค์เพื่อส่งเสริมสุขภาพกายและใจของนักเรียน พัฒนาทักษะความเป็นผู้นำ ความร่วมมือ และความสามัคคีระหว่างนักเรียนทุกระดับชั้น
ภายในงาน นักเรียนจะถูกแบ่งออกเป็น 6 สีหลัก ได้แก่ สีเขียว สีชมพู สีส้ม สีแดง สีฟ้า และสีเหลือง ซึ่งแต่ละสีจะมีการจัดเตรียมขบวนพาเหรด กองเชียร์ และสแตนด์เชียร์อย่างสร้างสรรค์
กิจกรรมสำคัญในงานประกอบด้วย
หลักสูตรที่เปิดสอน.
โรงเรียนอ่าวลึกประชาสรรค์ เปิดสอนตั้งแต่ระดับมัธยมศึกษาตอนต้น (ม.1–ม.3) จนถึงมัธยมศึกษาตอนปลาย (ม.4–ม.6) โดยมีหลักสูตรดังนี้
อัมพาตแบบเบลล์

ภาวะอัมพาตแบบเบลล์  เป็นอาการอัมพาตของใบหน้าชนิดหนึ่งทำให้มีการทำงานผิดปกติของเส้นประสาทสมองคู่ที่ 7 (เส้นประสาทเฟเชียล) จนควบคุมการทำงานของกล้ามเนื้อใบหน้าด้านใดด้านหนึ่งไม่ได้ โรคหรือภาวะที่ทำให้มีใบหน้าชาเช่นนี้มีอีกหลายโรค ตั้งแต่เนื้องอกในสมอง โรคหลอดเลือดสมอง โรคไลม์ และอื่นๆ แต่หากไม่พบภาวะซึ่งเป็นสาเหตุได้จะถือว่าภาวะใบหน้าเป็นอัมพาตนั้นเกิดจากภาวะอัมพาตแบบเบลล์ ภาวะนี้ได้ชื่อตามนักกายวิภาคศาสตร์ชาวสก็อตชื่อชาร์ลส์ เบลล์ ซึ่งได้บรรยายภาวะนี้เอาไว้เป็นครั้งแรก อัมพาตแบบเบลล์เป็นโรคของเส้นประสาทเส้นเดียว (mononeuropathy) ที่พบบ่อยที่สุด และเป็นสาเหตุของภาวะเส้นประสาทเฟเชียลเป็นอัมพาตเฉียบพลันที่พบบ่อยที่สุดด้วย
หม่อมเจ้าฑิฆัมพร ยุคล

หม่อมเจ้าฑิฆัมพร ยุคล (9 กรกฎาคม พ.ศ. 2494) เป็นพระโอรสในพระเจ้าวรวงศ์เธอ พระองค์เจ้าเฉลิมพลฑิฆัมพร ประสูติแต่หม่อมบัวทอง ยุคล ณ อยุธยา (สกุลเดิม ไตลังคะ) ทรงเป็นรัชทายาทลำดับที่ 4 ตามกฎมณเฑียรบาลว่าด้วยการสืบราชสันตติวงศ์ พระพุทธศักราช 2467 และเป็นพระอนุชาต่างพระมารดาพระองค์เดียวในพระวรวงศ์เธอ พระองค์เจ้าเฉลิมศึกยุคล
พระประวัติ.
หม่อมเจ้าฑิฆัมพร ยุคล มีพระนามลำลองว่า ท่านชายเม็ดบัว ประสูติเมื่อวันที่ 9 กรกฎาคม พ.ศ. 2494 เป็นพระโอรสในพลตรีพระเจ้าวรวงศ์เธอ พระองค์เจ้าเฉลิมพลทิฆัมพร กับหม่อมบัวทอง ยุคล ณ อยุธยา (สกุลเดิม ไตลังคะ) ผู้ทรงคุณวุฒิด้านนาฏศิลป์ไทย เป็นพระนัดดาในสมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ และเป็นพระราชปนัดดาในพระบาทสมเด็จพระจุลจอมเกล้าเจ้าอยู่หัว มีพระเชษฐาร่วมพระบิดาที่สำคัญหนึ่งพระองค์คือ พระวรวงศ์เธอ พระองค์เจ้าเฉลิมศึกยุคล ได้รับประทานพระนาม "ฑิฆัมพร" จากพระเจ้าวรวงศ์เธอ พระองค์เจ้าเฉลิมเขตรมงคล ซึ่งทรงเป็นพระอัยยิกา (ย่า) 
เมื่อครั้งทรงพระเยาว์ หม่อมเจ้าฑิฆัมพร ยุคล ทรงเข้ารับการศึกษาที่โรงเรียนสาธิตมหาวิทยาลัยศรีนครินทรวิโรฒ ประสานมิตร
กรณียกิจ.
หม่อมเจ้าฑิฆัมพร ยุคล ทรงร่วมในพระราชพิธีต่าง ๆ และเสด็จแทนพระองค์อยู่บ่อยครั้ง รวมถึงได้รับเชิญเป็นองค์ประธานและร่วมงานต่าง ๆ
ในพระราชพิธีบรมราชาภิเษก พุทธศักราช 2562 หม่อมเจ้าทิฆัมพรทรงเป็นหนึ่งในผู้ถวายพระเต้าน้ำอภิเษกแด่พระบาทสมเด็จพระวชิรเกล้าเจ้าอยู่หัว ในระหว่างการสรงมุรธาภิเษก โดยหม่อมเจ้าฑิฆัมพร ยุคล ถวายบังคม 3 ครั้ง แล้วเสด็จขึ้นมณฑปพระกระยาสนาน แล้วทูลเกล้าฯ ถวายพระเต้าน้ำอภิเษกต่าง ๆ รวม 22 พระเต้า พระราชพิธีบรมราชาภิเษก พุทธศักราช 2562
ในวันที่ 5 กรกฎาคม พุทธศักราช 2563 เวลา 18 นาฬิกา 10 นาที พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าโปรดกระหม่อมให้ หม่อมเจ้าฑิฆัมพร ยุคล เสด็จแทนพระองค์ ไปทรงจุดเทียนพรรษา ที่ทรงพระราชอุทิศถวายเป็นพุทธบูชา แด่พระพุทธรูปสำคัญที่ประดิษฐาน ณ พระศรีรัตนเจดีย์, หอศาสตราคม ในพระบรมมหาราชวัง และพระที่นั่งพุทไธสวรรย์ พิพิธภัณฑสถานแห่งชาติพระนคร เนื่องในวันอาสาฬหบูชา และเทศกาลวันเข้าพรรษา 2563 เพื่อน้อมรำลึกถึง องค์สมเด็จพระสัมมาสัมพุทธเจ้า ผู้เป็นสัมมาสัมพุทธะ คือเป็นพระพุทธเจ้า ผู้สามารถแสดงสิ่งที่ตรัสรู้ ให้ผู้อื่นรู้ตาม ด้วยการแสดงธรรมเป็นครั้งแรก ซึ่งเป็นพระสูตรแรกที่พระพุทธองค์ทรงแสดงขึ้นในโลก ประกอบด้วยหลักธรรมสำคัญ คือ สิ่งไม่ควรเสพสองอย่าง, มัชฌิมาปฏิปทา และอริยสัจสี่ จึงเป็นหลักธรรมปฏิบัติ ให้กับพุทธศาสนิกชน เพื่อการดำรงชีวิตอย่างไม่ประมาท
นอกจากนี้ หม่อมเจ้าฑิฆัมพร ยุคล ยังได้รับพระกรุณาธิคุณจากพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ให้เสด็จแทนพระองค์ไปในวโรกาสต่าง ๆ เช่น
ชีวิตส่วนองค์.
หม่อมเจ้าฑิฆัมพร ยุคล เสกสมรสกับเปรมศิริ เทพหัสดิน ณ อยุธยา และหม่อมมาลินี ยุคล ณ อยุธยา (พิศาลสารกิจ) มีโอรส 1 คน คือ หม่อมราชวงศ์ทิตตาทร ยุคล
นอกจากนี้หม่อมเจ้าฑิฆัมพร ยุคล ยังทรงมีความเชี่ยวชาญในการทำอาหาร ไม่ว่าจะเป็นอาหารไทย อาหารตะวันตก และยังร่วมเป็นพิธีกรพิเศษในรายการ FOOD PRINCE: เที่ยวกับลิง กินกับเจ้า ในระหว่าง พ.ศ. 2555-2556 กับ เมทนี บุรณศิริ อีกด้วย รวมถึงได้รับเชิญไปเป็นวิทยากรบรรยายพิเศษเรื่องการทำอาหารให้แก่สถาบันการศึกษาต่าง ๆ ทั้งในและต่างประเทศ
หม่อมราชวงศ์บุตรี วีระไวทยะ

ท่านผู้หญิงบุตรี วีระไวทยะ (นามสกุลเดิม กฤดากร; เกิด 11 กุมภาพันธ์ พ.ศ. 2485) เป็นรองอธิบดีกรมราชเลขานุการในพระองค์ เจ้าหน้าที่ประจำสำนักพระราชวังพิเศษ อดีตรองราชเลขาธิการ สำนักราชเลขาธิการ อดีตคุณข้าหลวงในพระนางเจ้าสุวัทนา พระวรราชเทวี ผู้บริหารงานในพระองค์สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี
ประวัติ.
ท่านผู้หญิงบุตรีเกิดเมื่อวันที่ 11 กุมภาพันธ์ พ.ศ. 2485 ณ บ้านพร้อมพงศ์ ตำบลคลองตัน จังหวัดพระนคร เป็นธิดาคนเดียวของพลโท หม่อมเจ้าชิดชนก กฤดากร และหม่อมหลวงต่อ ชุมสาย
ในวัยเยาว์ท่านผู้หญิงบุตรี ได้รับการส่งตัวไปอยู่ใน ถวายตัวเป็นข้าหลวงรุ่นเยาว์ในพระนางเจ้าสุวัทนา พระวรราชเทวี ในขณะประทับอยู่ที่เมืองไบรตัน ประเทศอังกฤษ ซึ่งหม่อมหลวงต่อ ชุมสาย มารดาของท่านก็เป็นข้าหลวงในพระนางเจ้าสุวัทนา พระวรราชเทวี ซึ่งพระนางเจ้าสุวัทนา พระวรราชเทวี ก็ทรงชุบเลี้ยงและให้ได้รับการศึกษาจากโรงเรียนชั้นดีในประเทศอังกฤษ โดยบรรดาข้าหลวงรุ่นเยาว์นี้ จะมีหน้าที่เป็นพระสหายของสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี พระราชธิดาพระองค์เดียวในรัชกาลที่ 6 ต่อมาเมื่อพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มีพระราชกระแสทูลชวนให้พระนางเจ้าสุวัทนา พระวรราชเทวี และสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เสด็จนิวัตประเทศไทยเป็นการถาวร หม่อมราชวงศ์บุตรี ได้ทูลขอพระราชาทานพระอนุญาตจากพระนางเจ้าสุวัทนา พระวรราชเทวี ขอศึกษาต่อที่อังกฤษ ซึ่งพระนางเจ้าสุวัทนา พระวรราชเทวี ก็พระราชทานพระอนุญาตตามนั้น
เมื่อกลับเมืองไทย ท่านผู้หญิงบุตรี วีระไวทยะ ได้กลับมาถวายงานรับใช้ใต้ฝ่าพระบาทพระนางเจ้าสุวัทนา พระวรราชเทวี เรื่อยมาจนพระนางเจ้าสุวัทนาฯ สิ้นพระชนม์ในปี 2528 จึงถวายงานรับใช้สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ต่อมา ท่านเคยดำรงตำแหน่งเลขาธิการคณะองคมนตรี และเป็นที่ไว้วางพระราชหฤทัยจากพระบาทสมเด็จพระมหาภูมิพลอดุลยเดชมหาราช บรมนาถบพิตร ให้เป็นผู้บริหารงานในพระองค์สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ต่อจากคุณหญิงสัตยวดี จารุดุล พระขนิษฐาในพระนางเจ้าสุวัทนา พระวรราชเทวี อดีตรองราชเลขาธิการ สำนักราชเลขาธิการ ปัจจุบันดำรงตำแหน่ง ประจำสำนักพระราชวังพิเศษ
ครอบครัว.
ท่านผู้หญิงบุตรีสมรสกับมีชัย วีระไวทยะ อดีตรัฐมนตรีช่วยว่าการกระทรวงอุตสาหกรรมในสมัยรัฐบาลพลเอกเปรม ติณสูลานนท์ และรัฐมนตรีประจำสำนักนายกรัฐมนตรีสมัยรัฐบาลอานันท์ ปันยารชุน มีบุตรสาวคนเดียว คือสุจิมา แสงชัยวุฒิกุล 
เครื่องราชอิสริยาภรณ์.
ท่านผู้หญิงบุตรี วีระไวทยะ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
ซากูระโนะคินินาโร

ซากูระโนะคินินาโร (; : Sakura no Ki ni Narou) เป็นซิงเกิลลำดับที่ 20 ของเอเคบีโฟร์ตีเอต ออกจำหน่ายวันที่ 16 กุมภาพันธ์ พ.ศ. 2554
ข้อมูลเพลง.
ซิงเกิลลำดับที่ 20 ของ AKB48 ออกจำหน่ายใน 5 อิดิทชั่น ได้แก่ ลิมิเต็ดอิดิทชั่น CD+DVD ไทป์ A และ B, เร็กกูล่าอิดิทชั่น CD+DVD ไทป์ A และ B, และเทียร์เตอร์อิดิทชั่น CD เท่านั้น
ซิงเกิลนี้ทำยอดจำหน่ายได้ถึง 655,344 แผ่น โดยในเวลานั้นนับว่าเป็นศิลปินที่จำหน่ายออกได้มากที่สุดนับตั้งแต่มีการรายงานผลของโอริคอนตั้งแต่เดือนมีนาคม พ.ศ. 2552
* บัตรเข้างานอีเว้นท์จับมือ (เฉพาะ Limited Edition)
* บัตรเข้างานอีเว้นท์จับมือ (เฉพาะ Limited Edition)
* บัตรเข้างานอีเว้นท์จับมือ "Sakura no Ki ni Narou"
* รูปสุ่ม 1 ใบจากสมาชิกทั้งหมด
เอเธนส์นิวส์

เอเธนส์นิวส์  เป็นหนังสือพิมพ์ภาษาอังกฤษที่ตีพิมพ์เผยแพร่ในประเทศกรีซ ได้รับการก่อตั้งโดย ยานนิส ฮอร์น ซึ่งเป็นพี่น้องกับ ดีมีตริส ฮอร์น และได้รับการเปิดตัวครั้งแรกเมื่อ 29 มกราคม ค.ศ. 1952
ในปี ค.ศ. 1993 เอเธนส์นิวส์ได้รับการออกแบบและปรับปรุงใหม่เมื่อเป็นของมูลนิธิลัมบรากี ซึ่งเป็นศูนย์วิจัยไม่แสวงผลกำไรที่มีความเชี่ยวชาญด้านการศึกษา จากสถานะนี้เอง ที่ได้เป็นรูปแบบส่วนหนึ่งของลัมบรากีเพรสกรุ๊ป
เอเธนส์นิวส์เป็นหนังสือพิมพ์กรีกรายแรกที่ได้รับการเผยแพร่บนอินเทอร์เน็ต โดยในฉบับออนไลน์นี้ได้ปรากฏขึ้นใน ค.ศ. 1995 ต่อมา ในปี ค.ศ. 2001 ภายหลังจากเป็นหนังสือพิมพ์รายวันมาเป็นระยะเวลา 49 ปี ก็ได้กลายมาเป็นรายสัปดาห์ โดยวางแผงทุกวันศุกร์
เดือนตุลาคม ค.ศ. 2008 หนังสือพิมพ์ดังกล่าวได้ถูกมาเอนพีพับลิชชิงเข้าซื้อกิจการ
เอเธนส์นิวส์นำเสนอข่าวครอบคลุมทุกด้านในข่าวกรีกอย่างต่อเนื่อง ไม่ว่าจะเป็นการเมือง, ประเด็นทางสังคม, ธุรกิจ, ศิลปะกับความบันเทิง และกีฬา ตลอดจนข่าวต่างประเทศ รวมถึงบทวิเคราะห์ทางธุรกิจทั้งในและต่างประเทศโดยนักวิชาการและผู้เชี่ยวชาญชั้นนำ และมีคอลัมน์ขบขันรวมถึงบทความจากผู้อ่าน
หนังสือพิมพ์ "เอเธนส์นิวส์" ได้รับการกล่าวว่า "มุมมองมีชีวิตผ่านสายตาคนนอกโดยบังเอิญอย่างแรง แต่ก็ทำให้พัวพันได้อย่างล้ำลึก"
โชว์! มิวสิกคอร์

โชว์! มิวสิกคอร์  หรือเพียงแค่ มิวสิกคอร์ เป็นรายการเพลงทางโทรทัศน์ของเกาหลีใต้ที่ออกอากาศโดยเอ็มบีซี ออกอากาศสดทุกวันเสาร์ เวลา 15:30 น. (KST) โดยจะมีการแสดงของศิลปินเกาหลีที่กำลังทำกิจกรรมในช่วงเวลานั้น ๆ ขึ้นแสดง ออกอากาศจากเอ็มบีซีดรีมเซนเตอร์ในเมืองโคยาง จังหวัดคย็องกี
ประวัติของรายการ.
เริ่มแรกนั้น ในปี 1989 รายการมีชื่อว่า "Show Network" (쇼 네트워크) ซึ่งเป็นรายการแรกที่มีการจัดอันดับเพลง ก่อนที่จะถูกแทนที่ด้วยรายการ "Everyone's Popular Songs" (여러분의 인기가요) ในปี 1991, "Choice Best Popular Songs" (결정 최고 인기가요) ในปี 1993, "Popular Songs Best 50" (인기가요 베스트 50) และ "Live Young Times" (생방송 젊은 그대) ในปี 1998 ก่อนจะถูกเปลี่ยนอย่างฉับพลันเป็นรายการ "Music Camp" (음악캠프) ออกอากาศเมื่อ 25 เมษายน 1998 - 23 มกราคม 1999 แล้วถูกเปลี่ยนเป็นรายการออกอาศแบบสั้น "Family Camp" (가족캠프) และรายการ "Live Music Camp" (생방송 음악캠프) เมื่อ 8 พฤษภาคม 1999 ก่อนจะยกเลิกรายการไปด้วยสาเหตุการฉายภาพอนาจารในวันที่ 30 กรกฎาคม 2005
หลังจากต้องยกเลิกการออกอากาศไปรายการ "Show! Music Core" ก็ถูกตั้งขึ้นเป็นรายการเพลงอีกครั้ง เมื่อวันที่ 29 ตุลาคม 2005 พร้อมกับระบบ ชาร์ตเพลงเหมือนรายการรุ่นก่อน ๆ ก่อนจะยกเลิกการนับชาร์ต ในวันที่ 7 มกราคม 2006 แต่ก็ยังผลิตรายการต่อไป ตั้งแต่นั้นมารายการจะใช้ ยอดการดาวน์โหลดจากโทรศัพท์มือถือเป็นตัวชี้วัดในการขึ้นแสดง
ระบบชาร์ต.
มิวสิกคอร์ นำชาร์ตของรายการกลับมาในวันที่ 20 เมษายน 2013 ผู้ชนะอันดับหนึ่งจะถูกตัดสินโดยใช้ระบบการจัดอันดับด้านล่าง รายการยังแสดงการคำนวณคะแนนที่ใช้ในอดีตและปัจจุบัน และเมื่อวันที่ 8 มิถุนายน 2013 ผู้ที่ได้รับเสนอชื่อเข้าชิงอันดับที่ 1 ได้ลดเป็น 3 ชื่อจาก 4 ชื่อ และชาร์ตนี้นี้เรียกว่า เอ็มชาร์ต (M-chart) และติดตามตั้งแต่วันจันทร์ถึงวันจันทร์ของสัปดาห์ถัดไป
50 เพลงยอดนิยมประจำสัปดาห์จะแสดงในรายการ โดยเพลงที่มีอันดับ 30–11 จะแสดงผ่านตัวหนังสือวิ่งบนหน้าจอ 2 ครั้ง (อันแรกคืออันดับ 30-21 และอีกอันคืออันดับ 20-11) เพลงอันดับ 10–4 จะประกาศในช่วงการแสดง 2 ครั้งสุดท้ายโดยผู้ดำเนินรายการ จากนั้นผู้ดำเนินรายการจะประกาศเพลงยอดนิยมสามเพลงและประกาศว่าใครจะเป็นผู้ชนะประจำสัปดาห์ เพลงอันดับ 1 ในชาร์ตคือผู้ชนะในชาร์ตของสัปดาห์นั้นและได้รับรางวัล ทุกเพลงที่ปล่อยออกมาไม่เกินสองเดือนและไม่ได้รับ Quadruple Crown (เช่น ชนะ 5 ครั้งในรายการนี้) ยังมีสิทธิ์ในชาร์ต อย่างไรก็ตามเพลงประกอบที่วางจำหน่ายผ่านโปรแกรมออดิชันและถือว่าไม่เหมาะสม (ตามดุลยพินิจของเอ็มบีซี) ไม่มีสิทธิ์เข้าร่วม สำหรับ 50 เพลงยอดนิยมประจำสัปดาห์ (ชาร์ตเต็ม) จะถูกโพสต์บนเว็บไซต์ทางการของรายการเพลงทุกวันจันทร์/อังคาร/พุธของสัปดาห์ถัดไป
รายชื่อผู้ชนะ.
2021 – ปัจจุบัน.
<templatestyles src="Hlist/styles.css"/>* 2021
Quintuple Crown.
ตั้งแต่วันที่ 27 กุมภาพันธ์ 2021 เป็นต้นไป "โชว์! มิวสิกคอร์"จะทำการมอบรางวัล "Quintuple Crown" ซึ่งเป็นเพลงที่ได้รับรางวัลอันดับหนึ่งห้าครั้ง หลังจากนั้นเพลงดังกล่าวจะถูกลบออกจากชาร์ตและไม่สามารถคว้ารางวัลได้อีก
Triple Crown.
ตั้งแต่วันที่ 13 เมษายน 2024 เป็นต้นไป "โชว์! มิวสิกคอร์"จะทำการมอบรางวัล "Triple Crown" ซึ่งเป็นเพลงที่ได้รับรางวัลอันดับหนึ่งสามครั้ง หลังจากนั้นเพลงดังกล่าวจะถูกลบออกจากชาร์ตและไม่สามารถคว้ารางวัลได้อีก
แยกบางเขน 2

แยกบางเขน 2 เป็นสี่แยกจุดตัดระหว่างถนนงามวงศ์วานกับถนนกำแพงเพชร 6 ในท้องที่แขวงลาดยาว เขตจตุจักร กรุงเทพมหานคร
รูปแบบของทางแยก.
หมายเหตุ "รถทีไปทางตะวันออกของทางแยกนี้จะต้องเลี้ยวซ้ายเข้าถนนวิภาวดีรังสิตเท่านั้น"
เครื่องยนต์สันดาปภายใน

เครื่องยนต์สันดาปภายใน  เป็นเครื่องยนต์ซึ่งการสันดาปของเชื้อเพลิง (มักเป็นเชื้อเพลิงซากดึกดำบรรพ์)เกิดขึ้นกับตัวออกซิไดซ์ (มักเป็นอากาศ) ในห้องเผาไหม้ ในเครื่องยนต์สันดาปภายใน การขยายตัวของแก๊สอุณหภูมิและความดันสูงเกิดขึ้นจากการสันดาปทำให้เกิดแรงโดยตรงแก่บางส่วนประกอบของเครื่องยนต์ แรงนี้ตามแบบนำไปใช้กับลูกสูบ ใบพัดเทอร์ไบน์ หรือหัวฉีด แรงนี้เคลื่อนส่วนประกอบไประยะหนึ่ง โดยการเปลี่ยนพลังงานเคมีเป็นพลังงานกลที่มีประโยชน์
คำว่า เครื่องยนต์สันดาปภายใน มักหมายถึง เครื่องยนต์ที่การสันดาปนั้นเกิดขึ้นไม่ต่อเนื่อง เช่น ที่คุ้นเคยกันมากคือ เครื่องยนต์ลูกสูบสี่จังหวะและสองจังหวะ เช่นเดียวกับรุ่นดัดแปลง เช่น เครื่องยนต์ลูกสูบหกจังหวะ และเครื่องยนต์โรตารีวันเคิล เครื่องยนต์สันดาปภายในชั้นสองใช้การสันดาปต่อเนื่อง: กังหันแก๊ส เครื่องยนต์เจ็ต และเครื่องยนต์จรวดส่วนใหญ่ ซึ่งทั้งสามเป็นเครื่องยนต์สันดาปภายในบนหลักการเดียวกับที่ได้อธิบายไปข้างต้น เครื่องยนต์สันดาปภายในค่อนข้างแตกต่างจากเครื่องยนต์สันดาปภายนอก เช่น เครื่องยนต์ไอน้ำหรือสเตอร์ลิง ซึ่งพลังงานถูกส่งไปยังของไหลทำงาน ซึ่งไม่ประกอบด้วย หรือผสมกับ หรือเจือปนกับ ผลิตภัณฑ์การสันดาป ของไหลทำงานสามารถเป็นได้ทั้งอากาศ น้ำร้อน น้ำความดันสูง หรือกระทั่งโซเดียมในสถานะของเหลว ให้ความร้อนในหม้อน้ำบางชนิด
ลูกเขยตายแม่ยายทำศพ

ลูกเขยตายแม่ยายทำศพ เป็นชื่อไม้ล้มลุกชนิด "Euphorbia cyathophora" Murr. ในวงศ์ Euphorbiaceae มีสรรพคุณเป็นยา ทั้งยารักษาโรคและยาเสพติด นอกจากนี้ ยังเป็นวัชพืชที่ทนสารกำจัดวัชพืช แต่สวยงาม จึงมักใช้ประดับถนนหนทาง
ชื่อ.
ลูกเขยตายแม่ยายทำศพยังมีชื่ออื่น ๆ อีก เช่น "ลูกเขยตายแม่ยายชักปรก", "หญ้ายาง", ตำรายาโบราณเรียก "พิษนาคราช", ชาวเหนือเรียก "หญ้าน้ำหมึก", ไทใหญ่ในจังหวัดแม่ฮ่องสอนเรียก "หญ้าหลังอึ่ง", และชาวสงขลาเรียก "ใบต่างดอก"
ชาวลาวเรียก "ดอกบานบา"
ส่วนชื่อชนิด "Euphorbia cyathophora" นั้น "Euphorbia heterophylla" หรือ "Poinsettia cyathophora" ก็ว่า
อนึ่ง ชื่อสามัญในภาษาอังกฤษของลูกเขยตายแม่ยายทำศพ คือ fireplant, Mexican fireplant, painted euphorbia, desert poinsettia, wild poinsettia, fire on the mountain, paint leaf หรือ kaliko plant
ลักษณะ.
ลูกเขยตายแม่ยายทำศพเป็นไม้ล้มลุก มีลำต้นตั้งตรง อาจสูงได้ตั้งแต่หนึ่งเมตรถึงหกเมตร และมียางสีขาวขุ่นทั้งลำ ยางนั้นเป็นพิษ ทำให้ผิวหนังอักเสบ (dermatitis) และก่อแอนาฟิแล็กซิส (anaphylaxis) ได้
ใบนั้นเดี่ยว เป็นรูปรี หรือรูปแถบดังใบหอก กว้างราวหนึ่งถึงห้าเซนติเมตร ยาวได้ตั้งแต่ห้าถึงยี่สิบเซนติเมตร และเรียงเวียน ด้านบนสีเขียว และด้านล่างสีเขียวอ่อน ผิวใบมีขน และก้านใบก็มีขน
ขณะที่ดอกออกแต่ในฤดูฝน เป็นช่อที่แต่ละยอด โดยแยกเพศแต่ก็รวมกันอยู่ในช่อหนึ่ง ๆ นั้น ดอกเมียมีสัณฐานกลม ส่วนดอกผู้อยู่เคียงดอกเมียและมีเกสรสีเหลือง ดอกแต่ละช่อมีใบกระจุกรองรับ 
ผลของลูกเขยตายแม่ยายทำศพมีลักษณะกลม เมื่อแห้งจะแตกกลางเป็นพูสามพู
การแพร่พันธุ์.
ลูกเขยตายแม่ยายทำศพเป็นพืชประจำถิ่นในประเทศเม็กซิโก แต่อาจแพร่มาจากดินแดนแถวรัฐแคลิฟอร์เนียไปจนถึงทางตะวันออกของรัฐเท็กซัสหรือถึงอเมริกากลาง และแพร่เป็นอันมากในเอเชียใต้และเอเชียตะวันออกเฉียงใต้ โดยเฉพาะในประเทศอินเดียและประเทศไทย ซึ่งน่าจะแพร่มานมนานถึงขนาดที่ปรากฏอยู่ในตำรายาไทยโบราณด้วย
ลูกเขยตายแม่ยายทำศพขึ้นได้ตามดินสวนทั่วไป และรุกรานพืชอื่น โดยจะดำรงอยู่เพียงหนึ่งปี
สรรพคุณ.
พจนานุกรมฉบับราชบัณฑิตยสถาน พ.ศ. 2542 ว่า ลูกเขยตายแม่ยายทำศพใช้ทำยาได้ แต่ไม่ได้ระบุว่ายาอะไร ตำรายาไทยโบราณว่า เปลือกลำต้นมีรสร้อน ใช้รักษาฝี ทั้งฝีภายนอก และฝีภายใน, รักษาพิษนาคราช และช่วยขับน้ำนมได้ แต่ฐานข้อมูลสมุนไพรไทยว่า ส่วนที่ใช้คือ ราก มิใช่เปลือกลำต้น ขณะที่ มหาวิทยาลัยเทคโนโลยีกลางแห่งปารานา (Federal Technological University of Paraná) ประเทศบราซิล ว่า ใบยังใช้ทำยาเสพติดอย่างใบกัญชาหรือใบกระท่อมได้ด้วย
นอกจากเป็นยา ทั้งยารักษาโรคและยาเสพติดแล้ว เพราะสีสันอันโดดเด่น หลาย ๆ เมืองจึงใช้ลูกเขยตายแม่ยายทำศพประดับหนทางเป็นทิวแถวเสมอ
อนึ่ง ลูกเขยตายแม่ยายทำศพทนสารกำจัดวัชพืช
เขยตาย

เขยตายหรือกระรอกน้ำ ชื่อวิทยาศาสตร์: "Glycosmis pentaphylla" เป็นไม้พุ่มขนาดเล็กในวงศ์ Rutaceae ลำต้นเรียบ สีน้ำตาลแดง ใบประกอบแบบขนนก ใบสีเขียวเข้มหลังใบสีอ่อนกว่า ดอกช่อ กลีบเลี้ยงสีเขียวเชื่อมติดกัน กลีบดอกสีขาว เกสรตัวผู้เป็นแท่งอยู่กลางดอก ผลเดี่ยวกลม ปลายแหลม ผลอ่อนสีเขียว ผลสุกผิวเต่งเป็นมันกลม สีชมพูฉ่ำน้ำ รสหวาน มีเมล็ดเดียว รากใช้รักษาแผลอักเสบ ยางในทุกส่วนของลำต้นทำให้อาเจียน เพ้อคลั่งและเสียชีวิตได้
วันบุรุษสากล

วันบุรุษสากล เป็นเหตุการณ์สากลประจำปีซึ่งตรงกับวันที่ 19 พฤศจิกายน เริ่มตั้งแต่ พ.ศ. 2542 ในตรินิแดดและโตเบโก วันดังกล่าวและงานพบการสนับสนุนจากปัจเจกบุคคลและกลุ่มบุคคลทั้งหลายในออสเตรเลีย แคริบเบียน อเมริกาเหนือ เอเชีย ยุโรป แอฟริกาและสหประชาชาติ
จุดประสงค์ของการจัดวันบุรุษสากล รวมถึง การมุ่งสนใจสุขภาพของบุรุษและเด็กชาย พัฒนาความสัมพันธ์ระหว่างเพศ ส่งเสริมความเท่าเทียมทางเพศ และเน้นแบบอย่างบุรุษเชิงบวก วันดังกล่าวเป็นโอกาสเพื่อเน้นถึงการเลือกปฏิบัติต่อบุรุษและเด็กชาย และเฉลิมฉลองความคืบหน้าและการมีส่วนร่วม โดยเฉพาะอย่างยิ่งการมีส่วนร่วมต่อสังคม ครอบครัว การสมรส และการดูแลเด็ก
วันบุรุษสากลจัดขึ้นในมากกว่า 60 ประเทศทั่วโลก และการสนับสนุนระดับโลกสำหรับวันนี้ก็มีอยู่กว้างขวาง
ปีสากลแห่งป่าไม้

พ.ศ. 2554 เป็นปีที่สหประชาชาติประกาศให้เป็นปีสากลแห่งป่าไม้ เพื่อสร้างความตระหนักและเสริมการจัดการ การอนุรักษ์และการพัฒนาป่าไม้ทุกประเภทอย่างยั่งยืนเพื่อประโยชน์แห่งชนรุ่นปัจจุบันและชนรุ่นหลัง
เบื้องหลัง.
ป่าไม้เป็นส่วนสำคัญในการพัฒนาอย่างยั่งยืนระดับโลก ตามการประเมินของธนาคารโลก พลโลกมากกว่า 1,600 ล้านคนอาศัยป่าในการดำรงชีพ และราว 300 ล้านคนอาศัยอยู่ในป่า อุตสาหกรรมผลิตภัณฑ์ป่าไม้เป็นแหล่งการเติบโตทางเศรษฐกิจและการจ้างงาน โดยมูลค่าผลิตภัณฑ์ป่าไม้โลกที่ค้าขายกันในระดับระหว่างประเทศประเมินไว้ที่ 327,000 ล้านดอลลาร์สหรัฐ
องค์การอาหารและการเกษตรแห่งสหประชาชาติประเมินว่า โลกเสียพื้นที่ป่าไม้ 130,000 กม.2 ทุกปี จากการตัดไม้ทำลายป่า การเปลี่ยนป่าไม้เป็นพื้นที่การเกษตร, การตัดไม้อย่างไม่บันยะบันยัง, การปฏิบัติการจัดการที่ดินอย่างไม่สมเหตุสมผล และการตั้งถิ่นฐานมนุษย์เป็นสาเหตุทั่วไปที่สุดสำหรับการสูญเสียพื้นที่ป่าไม้
ตามข้อมูลของธนาคารโลก การตัดไม้ทำลายป่าเป็นเหตุให้ปลดปล่อยแก๊สเรือนกระจกมากถึง 20% ซึ่งมีส่วนทำให้เกิดปรากฏการณ์โลกร้อน องค์การอาหารและการเกษตรแห่งสหประชาชาติประเมินว่าป่าไม้และดินป่าไม้ของโลกกักเก็บคาร์บอนมากกว่าหนึ่งล้านล้านตัน สองเท่าของปริมาณที่พบในบรรยากาศ ธนาคารโลกประเมินว่าป่าไม้เป็นที่อยู่อาศัยของสปีชีส์ราวสองในสามของโลกทั้งใบ และการตัดไม้ทำลายป่าฝนเขตร้อนปิดอาจเป็นเหตุให้สูญเสียความหลากหลายทางชีวภาพถึง 100 สปีชีส์ต่อวัน
ตามข้อมูลของสหภาพนานาชาติเพื่อการอนุรักษ์ธรรมชาติและทรัพยากรธรรมชาติ (IUCN) และพันธมิตรระดับโลกว่าด้วยการฟื้นฟูภูมิทัศน์ป่าไม้ "ทั่วโลกมีพื้นที่ป่าไม้ที่สูญเสียหรือคุณภาพเลวลงมากกว่าหนึ่งพันล้านเฮกตาร์ที่สามารถฟื้นฟูได้"